ועדת הפנים והגנת הסביבה, כנסת 25, פרוטוקול מספר 24, 2023-03-14 00:00

יעקב אשר: צוהריים טובים לכולם, הדיון הוא מפרץ חיפה, היערכות לאחר יישום החלטת הממשלה, דיון מספר 1, הוא בעצם לא 1 הוא כבר 2, אבל הוא 1 בסדרה הזאת, ומי שהטיל ספק במה שאמרתי בישיבה הראשונה, אמרתי שאנחנו הולכים לעקוב אחרי העניין הזה, ולדחוף אותו ולבקר אם צריך לבקר, ולהחמיא אם צריך להחמיא, ולעזור להביא את הדחיפות של העניין הזה, אז התכוונו לזה ברצינות

יעקב אשר:  והדיונים הם לא דיונים בשביל סתם לבוא ולתת הצהרות מבחינתנו, מבחינתי, על דברים שאנחנו יודעים את המורכבות שלהם, את הסכנות שלהם, את הבעיות שלהם, ואני גם לא רוצה שבדיונים האלה שיהיו, ויהיו בחודשים הקרובים, לא חודשים ארוכים, בחודשים הקרובים שיהיו, שכל הזמן נחזור לבעיות שקיימות

יעקב אשר:       הבעיות שקיימות אנחנו כבר יודעים, אני מסתכל על התוכנית הגדולה הזאת שיש כאלה שאומרים שהיא גדולה מידי, ויש כאלה שאומרים שהיא לא תהיה ישימה בגלל שהיא כל כך גדולה

יעקב אשר:  אני מסתכל על התוכנית הזאת שהיא משהו, שבעצם המטרה הראשונית שלה היא סור מרע

יעקב אשר:  וכדי לעשות סור מרע צריך לעשות עשה טוב

יעקב אשר:  זה הפסוק, קצר מאוד אבל מאוד קולע

יעקב אשר:      ולכן אני מסתכל כן על כל השלבים שהיום נשמע אותם לראשונה בצורה מסודרת על ידי נציגי הממשלה

יעקב אשר:  מה התוכנית? מה השלביות? איפה החסמים שמחכים לנו בדרך? אבל ברור, שוב, שהמטרה מבחינתנו בסופו של יום, היא לעשות את הסור מרע

יעקב אשר:  והסור מרע כולנו יודעים מה הוא ואי אפשר להשאיר אותו בצורה הזאת

יעקב אשר:  אנחנו נבחן לראות האם באמת אנחנו מבצעים פה את המטרות בעניין הזה, ונראה איך אנחנו מתקדמים, לאן אנחנו מתקדמים ומכאן והלאה אני אבקש מאבי שמחון ראש המועצה הלאומית לכלכלה

אבי שמחון: וגם ראש וועדת ההיגוי

יעקב אשר: וגם ראש וועדת ההיגוי וגם הרוח החיה מאחוריו כבר בקדנציות הקודמות

אבי שמחון: יחד איתו

יעקב אשר: אה, יחד עם מנכל למנהל התכנון רפי אלמליח

יעקב אשר:  אני כל פעם רפי שוכח את השם שלך, לא יודע למה

רפי אלמליח: עברתי מרמ"י

יעקב אשר: אז שנמצאים איתנו כאן, ובאמת הייתי רוצה שבדיון הזה באמת נשמע בקשב, כמובן יהיו שאלות ונשתדל להכניס בזמן שהותירו לנו האופוזיציה בעקבות הפיליבסטר של אמש, לדיון הזה

יעקב אשר:  וכמובן יובל שכבר היה כאן בישיבה הקודמת

יעקב אשר:  אז אבי אתה תתחיל ואחר כך רפי את שלו, ואני מבין שיובל בהמשך

יעקב אשר:  שלום לחברי הכנסת יוראי, וחבר הכנסת אלקין לשעבר שר איכות הסביבה, בטח מפעלי בז"ן העסיקו אותך בעבר

יעקב אשר:  הדיון יהיה קצר היום בגלל האופוזיציה

אבי שמחון: אז לפני שיובל יציג לכם את השלבים, הפרטים של איך אנחנו מתכוונים להתקדם עם התוכנית, אני רוצה להגיד מילה על החזון

אבי שמחון:  אני מבין שדיברתם בישיבה הקודמת על זיהום, כמובן שיש זיהום מאוד מאוד גבוה, התחלואה בסרטן היא מאוד מאוד גבוהה, אבל אתה יודע מה? נניח שכולנו טועים, נניח שאין זיהום ורק נדמה לנו שיש זיהום והתחלואה בסרטן היא בגלל המוץ של החיטה שמורדת מהספינות

אבי שמחון:  יכול להיות

אבי שמחון:  עדיין, אתה לא מצפה מאנשים שיבואו לגור במקום שבו יש אפילו 10% סיכוי שאם אתה תגור שם אתה חושף את הילדים שלך למחלות קשות

אבי שמחון:  ולכן השאלה האם זה באמת גורם לתחלואה או לא גורם לתחלואה היא פחות חשובה, מה שחשוב זה שאי אפשר לשלול את האפשרות הזאת, ורוב האנשים מבינים את זה שאי אפשר לשלול את האפשרות הזאת

אבי שמחון:       התוצאה של זה היא שהאזור של חיפה והקריות דועך

אבי שמחון:  כל הנפות האחרות במדינת ישראל גדלות מהר יותר, גדלו ב-25 השנים האחרונות, כל שאר המחוזות והנפות במדינת ישראל גדלו הרבה יותר מהר ממה שגדלו חיפה והקריות

אבי שמחון:  התוספת של מסחר לאזור הזה של חיפה והקריות הייתה הרבה הרבה הרבה יותר נמוכה מתוספת המסחר כמעט לכל מקום אחר במדינת ישראל

אבי שמחון:       ולמה זה כל כך חשוב? עכשיו אנחנו מגיעים לנקודה המרכזית

אבי שמחון:  מדינת ישראל זקוקה לעוד מרכזים מטרופולינים פרט לגוש דן

אבי שמחון:  נכון להיום יש מרכז מטרופוליני אחד מאוד מצליח זה גוש דן

אבי שמחון:  המרכזים האחרים, באר שבע, ירושלים, חיפה, לא מצליחים להתרומם

אבי שמחון:  והסיבה למה חיפה לא מצליחה להתרומם זה בגלל שבלב האזור שאמור להיות אזור המטרופולין בין חיפה לקריות יש אזור בגודל של משהו כמו 30,000 דונם שזה כמעט פעמיים השטח של רמת גן

אבי שמחון:       בלב המטרופולין יש שטח שהוא פעמיים השטח של רמת גן, שאסור לגור עליו, וגם המסחר עליו מאוד מוגבל

אבי שמחון:  אתה מגיע לשם ומה אתה רואה ? על 2,000 דונם מתוך ה-25,000 דונם זה השטח של בז"ן עצמו

אבי שמחון:  על עוד 800 דונם יש את חוות המכלים שבז"ן נזקקת אליה, מה עוד אתה רואה שם? אתה רואה שם מפעלים לייצור שיש, אתה רואה מגרשים למכוניות משומשות, זה מה שאתה רואה בלב המטרופולין שאמור להוות, לא משקל נגד, אלא תוספת, מטרופולין נוסף לזה שיש בגוש דן

אבי שמחון:      לכן, אם אנחנו רוצים שיהיה פה פיזור אוכלוסייה, ואנחנו רוצים שיהיה פה פיזור אוכלוסייה, אנחנו חייבים להעיף את הדבר הזה, ואני משתמש בכוונה במילה בוטה

אבי שמחון:  לא להוציא, לא לסגור, אלא להעיף את הדבר הזה

אבי שמחון:  את בז"ן, את המכלים שהולכים איתה, וגם את מפעל הכימיקלים שיש שם שגם הוא יוצר זיהום

אבי שמחון:  ברגע שנוציא אותם משם, אפשר יהיה לחבר את הקריות וחיפה ואני מאמין שיש שם את כל התנאים הנדרשים על מנת שנראה מטרופולין גדול ומשגשג

אבי שמחון:  מטרופולין שיהיה כמו גוש דן, לא יתחרה, אלא בנוסף לגוש דן

אבי שמחון:  יש שם את כל מה שצריך בשביל מטרופולין

יעקב אשר: אבל אתה מבין שהחשיבות של הדבר הזה, ואתה מעורר אותי לכיוון הזה, אנחנו מנהלים פה הרבה דיונים על התחדשות עירונית בפריפריה, כמה באמת כדאי להשקיע ביחידות דיור בפריפריה?, כמה ביקוש יהיה שם? אבל לא תהיה להם תעסוקה ולא יהיה להם כלום אם נגיד, לדמיין את מה שאמרת עכשיו שיש בעוד כך וכך שנים תל אביב במקום הזה

אבי שמחון: גוש דן, לא תל אביב

יעקב אשר: גוש דן של הקריות, חיפה

יעקב אשר:  אז זה אומר שכל הרשויות טבריה, נהריה, כל המקומות הללו הם נמצאים בשעה פחות מגוש דן ממה שהם צריכים להגיע היום

אבי שמחון: בדיוק

אבי שמחון:  וזה יקרין מיד על כל הצפון

אבי שמחון:  זה יקרין מיד על נהריה, ועל עכו ועל כרמיאל ועל טבריה, ובעצם על כל הצפון

אבי שמחון:  הפרויקט הזה שהוא נשמע אוקיי אז מוציאים איזה מפעל מזהם, זה לא מוציאים מפעל מזהם, זה בעצם מקפיצים את כל אזור הצפון והופכים אותו למקום שיהיה הרבה הרבה יותר מבוקש

אבי שמחון:  זה החזון

אבי שמחון:  ולכן, ככל שאנחנו נקדים להוציא - - -     

יעקב אשר: שאלה אחת

יעקב אשר:  החזון הגדול הבנתי, שאלת רוחב, האם שלא יהיה מצב כי הרי אנחנו לא באים ואומרים שאנחנו לא צריכים יותר את המפעלים האלה בארץ

יעקב אשר:  זאת אומרת, ופה יהיה על זה דיון, זה לא יהיה היום

זאב אלקין: אדוני יושב הראש, כן באים ואומרים

אבי שמחון: לקחנו וועדת ייעוץ הכי טובה בעולם, מקנזי, בדקנו איתם והגענו למסקנה שלא צריך זיקוק בישראל

אבי שמחון:  אתה יודע שבאירופה     

יעקב אשר: אני לא מדבר כרגע על הזיקוק עצמו, אבל אתה צריך לשמר את המלאי

אבי שמחון: ברור

יעקב אשר: ואת זה אני שואל כנקודת רוחב

יעקב אשר:  אני לא רוצה לסתום חור אחר ולפתוח חורים במקומות אחרים

יעקב אשר:  ולכן אני אומר את זה כבר כרגע, לא שולח את זה לדיון של הרגע, בטח לא בהקדמה שלך, אבל אני אומר שאנחנו צריכים לבוא ולראות שהדברים לא יבואו על חשבון מקומות אחרים, ועל חשבון איכות החיים של מקומות אחרים גם כן

אבי שמחון: זה בהחלט נכון

יעקב אשר: אמרתי את ההערה הזאת לפרוטוקול ויותר מהפרוטוקול

אבי שמחון: כן, ואני מסכים עם זה לחלוטין, לפרוטוקול ויותר מאשר לפרוטוקול

אבי שמחון:  זה נכון

אבי שמחון:  אבל בקשר לקיום של זיקוק, אתה יודע שבאירופה ב-20 השנים האחרונות נסגרו 20 בתי זיקוק ונפתח אחד בטורקיה, כי פעילות הזיקוק עוברת לארצות אחרות

אבי שמחון:       אז זה החזון, ועכשיו מתי החזון הזה יוגשם? אני נמצא פה בתפקיד שלי, במקום שלי, בגלל שרציתי להגיע למקום שבו אני אוכל לסייע על מנת להגשים את החזון הזה במהירות האפשרית, וניתן לעשות את זה מהר מאוד, אבל כמובן, זה מצריך התגייסות של כלל המשרדים

אבי שמחון:  ואני אגיד לך איפה הבעיה

אבי שמחון:  הבעיה היא שלכל משרד יש את המשימה שלו, משרד האנרגיה המשימה שלו היא לדאוג לאנרגיה, משרד האוצר המשימה שלו טוב הוא חושב לדאוג לכל, אבל בעצם המשימה שלו זה לדאוג לאוצר

יעקב אשר: ספר לי על זה

אבי שמחון: ומשרד התחבורה משימתי לדאוג לתחבורה, ויכול להיות שלכולם יותר נוח כי הכל עובד בסדר עכשיו במצב הקיים

אבי שמחון:  המשימה של משרד ראש הממשלה זה באמת להסתכל על הכל, להסתכל על החזון, והמועצה הלאומית לכלכלה, אנחנו הגענו לשם מתוקף זה שאנחנו מסתכלים על אסטרטגיית ארוכת השנים של מדינת ישראל, פיזור אוכלוסייה

אבי שמחון:  אנחנו מסתכלים בראייה מערכתית ולכן המשימה הקשה שלנו זה להביא את כל המשרדים, שלכל אחד יש לו את המשימה שלו, על מנת שיסייעו לנו להגשים את החזון הגדול

יעקב אשר: בוא אני אשאל אותך שאלה, בתור אחד שחוזר על עצמו בדברים הללו, ורק בשבועות האחרונים קירות החדר הזה מכירים את השאלה הזאת, גם בנושא של רעידות אדמה וגם בנושא של מבנים מסוכנים

יעקב אשר:  מי הגורם המתכלל? כי הרי אנחנו יודעים דבר אחד, אנחנו מכירים את זה ברשויות מקומיות, כל אחד מכיר שיש לו מנהל אגף ששומר על האגף שלו, וההוא מטפל באגף שלו, אותו דבר זה משרדי ממשלה והכל

יעקב אשר:  ופה אני מסכים איתך ב-100% שאם זה לא ייכנס, יתכלל לאיזושהי משימה אחת מסודרת, אז כל משרד, אנחנו רואים את זה, ברעידות אדמה גם התחלנו ישיבה ראשונה, יש ישיבות המשך אני מטרלל את המשרד שאתה יושב שם בתקן שלך, אבל את האנשים האחרים בעניין הזה

יעקב אשר:  אני רוצה לראות גורם אחראי, גורם מתכלל, וגורם שיש לו שיניים כלפי המשרדים

תומר רוזנר: זאת נקודת המפתח

יעקב אשר: וזה אומר שיניים, מרכז הקואליציה מה שנקרא, של אותם משרדים

יעקב אשר:  והשאלה שלי האם הסמכויות האלה קיימות היום בידי משרד ראש הממשלה? לצורך העניין הזה, האם הייתה החלטה? האם החלטת הממשלה נתנה את המעמד הסטטוטורי הזה מבחינת לקבל החלטות ולהוציא אותן? ומה קורה למשרד ממשלתי כזה או אחר שלא מתקדם בקצב שאתה רוצה שיתקדם? אני בכוונה שואל את השאלות האלה כי אנחנו נגיע לזה בהמשך

אבי שמחון: זו באמת שאלה מצוינת

אבי שמחון:  יש לי תחושה שאתה מכיר קצת איך ממשלה עובדת, אחרת לא היית שואל את השאלה הזאת

יעקב אשר: חלק מהשערות הלבנות שלי

אבי שמחון: בגלל זה אני עומד בראש ועדת היגוי שאין לה שום סמכות, אבל היא נמצאת במשרד ראש הממשלה

אבי שמחון:  והעובדה שאנחנו נמצאים במשרד ראש הממשלה נותן לנו את היכולת באמת לנהל את האירוע, וככל שניתקל בקשיים נבוא אלך שתעזור לנו

יעקב אשר: זו בדיוק השאלה שאני שאלתי

יעקב אשר:  ואני כבר אומר לך את סיכום הדיון מבחינתי בהתחלה שלו, הממשלה חייבת, כשהיא החליטה, הרי הייתה פה החלטה מאוד גדולה של הממשלה ושמו את יובל שיתכלל אותה והכל, אבל שוב, אני חושב שצריך להיות פה pivot, זאת אומרת צריך להיות פה מישהו בעל סמכויות שהוא כמו יושב ראש ועדת שרים, או יושב ראש ועדת מנכ"לים, אבל עם סמכויות של יושב ראש

יעקב אשר:       תמצאו את הדרך, אני לא יודע איך לקרוא לו, מרכז הוועדה או לא יודע מה

יעקב אשר:  כי בסוף כולם עסוקים, אתה יודע כמה משימות מחכות לרפי בשנים הקרובות? בימים הקרובים בחודשים הקרובים? בסוף מישהו צריך לתכלל את זה

יעקב אשר:  אני אומר את זה מניסיון חיים, ולכן אני אומר, אם אנחנו רוצים שזה יצליח, אז זה שאתה מוביל את זה זה חשוב, המיקום שלך כראש המועצה הלאומית לכלכלה של המדינה ויושב במשרד ראש הממשלה, אז זה ברור לי שזה כוח וזו חשיבות והכל, ואני חושב שעדיין צריך למסגר את זה איזושהי מסגרת אבל אני עוצר את זה פה בקטע הזה

יעקב אשר:      עוד נקודה שאני זורק אותה לחלל, שאני אומר את זה כי אני יודע שאתה צריך ללכת

יעקב אשר:  אני לא יודע איך יעבוד הדבר הזה כי עוד לא נכנסנו אליו לגמרי

יעקב אשר:  אבל הרבה פעמים דברים עובדים כאילו תלויים אחד בשני, וצריך פה לנסות לראות שלא יהיה דבר אחד שיפיל עשרה דברים אחרים

יעקב אשר:  ברור שבסוף אם אין לך תקציב אז אין לך זה, ואם אין לך את זה אז אין לך את זה

יעקב אשר:  אבל צריך מצב שלא יהיה בתוך ההוצאה של הדברים האלו לפועל, או בקידום שלהם, שלא תהיה תקלה אחת שהורגת את כל זה

יעקב אשר:  כי, שוב, התוכנית פה היא נורא גדולה, היא מדברת על תכנון ובניה, היא מדברת על תמ"א חדשה, היא מדברת על מהפכת ענק, אוקיי? אז מספיק איזשהו הליך מסוים שנתקע, או בבתי משפט או משהו כזה, שעוצר לך את כל החבילה, ושום פעם הזיהום ממשיך והכל ממשיך

אבי שמחון: אני רק אגיד עוד הערה אחת בגלל שאתה מעלה, כמובן, נקודה מאוד נכונה

אבי שמחון:  מה שאנחנו הולכים לעשות, אנחנו הולכים לפרסם סוג של גאנט להתקדמות הפרויקט

אבי שמחון:  ואז, אתה תוכל לעקוב, הציבור יוכל לעקוב

יעקב אשר: מישהו צריך להתקין מערכת רוגלה

אבי שמחון: ואם נראה שאנחנו לא מתקדמים בהתאם לגאנט ששמנו אז אפשר יהיה להרים דגלים

יעקב אשר: אוקיי, היועץ המשפטי שלי, שהוא גם למוד קרבות לא קטן, שואל מתי זה יהיה הלוח גאנט הזה?     

יוראי להב-הרצנו: אפשר להתייחס?     

יעקב אשר: בעיקרון כן, אם אכפת לך רפי רוצה להגיד כמה מילים? ואז חברי הכנסת ונעבור ליובל

יעקב אשר:  כי אני רוצה שרפי עוד ידבר כשהוא נמצא כאן

יוראי להב-הרצנו: 100%

רפי אלמליח: רפי אלמליח, מנכ"ל מנהל התכנון

רפי אלמליח:  האמת שהתחלתי עם התוכנית הזאת כשהיא הייתה ברמ"י, שש שנים כבר אני חושב שאנחנו הולכים כאן צעד צעד

רפי אלמליח:  אני שמח שהממשלה הזאת לקחה את זה והכניסה את זה בראש סדר העדיפויות כאן

רפי אלמליח:  זו תוכנית שממש משנה את כל מערך האנרגיה, הפטרוכימיה, וכמובן הכל נולד מזה שאנחנו רוצים להביא לצפון מרכז מטרופוליני שיעזור לבוא ולפתח את הערים, את הישובים, ולתת שם איכות חיים שלא נופלת מגוש דן, כדי שהאוכלוסייה שם תבוא ותתמקם

רפי אלמליח:       אנחנו רוצים לפתח את הפריפריה, אם זה צפון אם זה דרום, וכאן מצאנו שזו הנקודה, כמו שהיטיב לתאר פרופסור שמחון, זו נקודת המפנה

רפי אלמליח:  זיהינו את הנקודה הזו בזמנו, כבר שש שנים אנחנו מעבירים את המקל מממשלה לממשלה, והיום אני נמצא בתפקיד שמוביל את תוכניות המתאר

רפי אלמליח:       יש שתי תוכניות מתאר, תוכנית אחת לשימושי הקרקע העתידיים, שמדברים על היקף של כ-130,000 יחידות דיור, ו-6-7 מיליון מטר רבוע לתעסוקה, אם דיברנו על תעסוקה, כך שאנחנו לא מבטלים תעסוקה ולא מייצרים משהו חדש שייתן מענה לתעסוקה

רפי אלמליח:  זו התוכנית בגדול

רפי אלמליח:       יש לנו כאן מוקד שהוא עתיר תשתיות, מדברים על נמל, שדה תעופה, מערך רכבתי ארצי, רכבת קלה, מכלול הכבישים והדרכים, וכל מערך האנרגיה שיושב שם היום בטבור הזה של מפרץ חיפה שאנחנו בשתי התוכניות, תוכנית אחת שהיא לפריסת האנרגיה שמצויה היום במפרץ בכמה מקומות בארץ זה נקרא תמ"א 75/א ואנחנו בוחנים באמת מה צריך לשמר, ויש לנו את בתי הזיקוק באשדוד וכנראה לפי הבדיקות שערכנו כנראה שלא נצטרך עוד לזקק אלא לייבא את הזקיקים, וזה הכיוון

רפי אלמליח:  יש לנו גם מערך נוסף - -     

יעקב אשר: לייבא ולאחסן

רפי אלמליח: - - של כל תשתיות הגז, שזה גם דבר די בעייתי במסגרת שאנחנו מנסים לפתור

רפי אלמליח:  אנחנו נמצאים במהלך של תזכיר השפעה לסביבה לאיתורים שנמצאו בשנה- שנה וחצי האחרונות שישב הצוות וקידם את התמ"א, אז אנחנו נמצאים כבר היום עם חלופות אחרי שבחנו איתורים, וזה המהלך שצריך להיכנס למועצה הארצית הקרובה לדיון

רפי אלמליח:  דיון להפקדה, דיון לקראת ההבהרה ושליחה לוועדות המחוזיות להערות

רפי אלמליח:  התוכנית השנייה שהיא מתקדמת קצת יותר

תומר רוזנר: סליחה שאני קוטע אותך

תומר רוזנר:  זו תוכנית מפורטת?     

רפי אלמליח: לא, תוכנית מתאר ארצית, תכף אגיע לתכנון המפורט

רפי אלמליח:  תוכנית מתאר הארצית השנייה זה לייעודי הקרקע העתידיים שאמרתי במפרץ עצמו, היא כבר נדונה במועצה הארצית, עברה להערות הוועדות המחוזיות

יעקב אשר: אגב, אומרים הציניקנים, אולי הם לא ציניקנים והם באמת אנשים מקצועיים, שהסיכוי שאפשר יהיה לעשות משהו בקרקע הזאת אחרי כל הטראומה שהיא עברה בשנים האחרונות, הוא מבחינה מקצועית לוט בערפל

רפי אלמליח: נכון

יעקב אשר: זה נכון? יכול להיות שזה מפיל את כל המחשבה?     

רפי אלמליח: להפיל ממש לא, יש שכבת חרסית בעומק הקרקע, כך שהזיהומים הגיעו לאיזשהו מקום שהם כבר - - -     

יעקב אשר: אתה אומר, גם אם יש, יכול להיות שזה ייקר את העלויות, יכול להיות שזה יכביד, אבל זה לא שולל את זה לגמרי?     

רפי אלמליח: נכון, אנחנו הערכנו את הניקיון של הקרקע, את הטיהור של הקרקע בסדר גודל של 2-2

רפי אלמליח: 5 מיליארד שקלים בזמנו, ואלו הערכים

רפי אלמליח:  אז אנחנו בתכנון מתארי שהוא למעשה מהווה את הפלטפורמה לתוכניות המפורטות

יעקב אשר: שלב מתקדם

רפי אלמליח: רשות מקרקעי ישראל כבר העמידה צוותים בהיקף של 70 מיליון שקלים

רפי אלמליח:  תומר, זו עבודה של שש שנים, זה מתקדם

רפי אלמליח:  בוא נגיד שלא הייתה תוכנית מתאר ארצית שהתקדמה במהירות הזו

רפי אלמליח:  אני חושב שבמהירות על תוכנית כזו מורכבת בעבר, אני לא זוכר לפחות, התוכניות הולכות במקביל, תכנון המפורט כל צעד שהתוכנית המתארית עושה, התוכניות המפורטות כבר מלוות אותה

רפי אלמליח:  ולכן, אני אומר לך שזה מאוד מתקדם

יעקב אשר: זה מה שאני הבנתי מזה

יעקב אשר:  אתה מתחיל עם זה, השאלה אם אתה עובד במקביל או בטור

תומר רוזנר: נכון

רפי אלמליח: אז אנחנו עובדים במקביל כמו שרמ"י, משרד התכנון עובדים

רפי אלמליח:  ממש הוקצו צוותים לעניין הזה עם הדגש והקדימות הכי גבוהה שיכולה להיות כדי להגיע לשנות היעד לפינוי

רפי אלמליח:  אז אנחנו למעשה עם שני התוכניות האלו, נמצאים ממש עקב בצד אגודל ואני צופה שאנחנו - - -     

יעקב אשר: תשמע, אם החזון הזה הלך להצליח, ואני מתחבר למה שאמר פרופסור שמחון, אז תתכננו כבר מטרו שם גם כן, אל תבוא לי אחר כך

יעקב אשר:  אם זה הולך להיות הגוש דן של הצפון, אז תתחיל לחשוב קדימה, אתה יודע

יעקב אשר:  כשאני הייתי צריך להסביר את עצמי כראש עיריית בני ברק למה אני מנצל קומת עמודים כדי לשים גן ילדים ומעליו בית כנסת ומעליו עוד ניצול, אז בתל אביב ורמת גן היו צוחקים עליי

יעקב אשר:  אמרתי להם יבוא יום שאתם תגיעו לציפוף שאני היום, והנה הם שם, כולם שם, אז צריך גם לחשוב על זה יכול להיות

יעקב אשר:  אבל אמרתי את זה קצת מענייני דיומא מאחר ואנחנו גם מטפלים בזה

רפי אלמליח: בכל אופן, הנתיב הקריטי שלנו הוא בשני נושאים, אחד זה פריסת מערך התשתיות כדי לא לייצר ואקום בין המעבר ממפרץ לכלל הארץ, והדבר השני זה הנושא הסביבתי, בוא נגיד אם הגנת הסביבה יהיו קצת יותר מהודקים איתנו זה יהיה עוד יותר טוב, הם מרגישים מחויבים, העמידו יועצים לנושא הזה אבל בוא נגיד הנתיב הקריטי עומד בתזכיר ההשפעה על הסביבה שלוקח את מירב הזמן

תומר רוזנר: מי עורך את התזכיר?     

רפי אלמליח: רשות מקרקעי ישראל במסגרת התוכנית

תומר רוזנר: הפרטה הפרטה

יעקב אשר: הוא כבר מכניס את חוק ההסדרים פנימה

תומר רוזנר: יש פה בעיה

יעקב אשר: אוקיי, לא נכנס לזה עכשיו

יעקב אשר:  ביקשתי ממנו דברים כלליים, אני לא רוצה להיכנס עכשיו

יעקב אשר:  בשביל זה צריך לבוא להגיד יהי רצון מסוים

רפי אלמליח: אלו בגדול הדברים, אם תרצו עוד פרטים נמצאים איתנו כאן האנשים

תומר רוזנר: הנתיב הקריטי ולסיים את זה בתוך?     

יעקב אשר: התחלת להגיד

רפי אלמליח: הנתיב הקריטי זה משרד להגנת הסביבה ופריסת מערך האנרגיה

יעקב אשר: ונסיים את זה בתוך?     

רפי אלמליח: תזכיר השפעה לסביבה לוקח בדרך כלל כשנה, אבל זה לעניין האנרגיה

תומר רוזנר: רפי, בהנחה שהדברים ילכו למישרין מה שנקרא, לפי התוכנית שלך מתי אתה מעריך שהתוכניות האלו יאושרו?     

רפי אלמליח: שתי התוכניות המתאריות לא יאושרו ביחד, התוכנית הראשונה תאושר כבר עכשיו בוועדות המחוזיות אני מעריך שבתוך שלושה חודשים נקבל את ההערות ונקיים את הדיון, ומשהו כמו חצי שנה היא תתיישר, לגבי האנרגיה, אני חושב שאם שנה לוקח לנו לעשות את התזכיר, אז זה ייקח משהו כמו שנה וחצי

יעקב אשר: זו גזירת גורל שנה של תזכיר? או שזו שאלה כמה השקעה?     

רפי אלמליח:  במצה של היום התזכיר, אם המשרד להגנת הסביבה יתגייס וייתן לנו את הקדימות העליונה - - -     

תומר רוזנר: הנחיות לתזכיר כבר יש אם אני מבין נכון?     

רפי אלמליח: כשעושים תזכיר יש פינג-פונג כדי לא לייצר מצב שאתה מגיע - - -     

זאב אלקין: כבוד יושב הראש, זאת גזירת גורל אופטימית

יעקב אשר: בסדר, אני הולך על החלק האופטימי

יעקב אשר:  השאלה עוד פעם האם יש דרך לזרז את זה?     

רפי אלמליח: לזרז זה ללכת במקביל

יעקב אשר: אוקיי אנחנו ננסה לעשות מה שאנחנו יכולים לעשות בעניין

יעקב אשר:  אוקיי, תודה רבה, לפני שנבקש מיובל להתחיל להיכנס מה שנקרא, בפירוט מלא, והיום הרוב תהיה ההצגה של התוכנית בצורה כמה שיותר מפורטת שאפשר כרגע

יעקב אשר:  חברי הכנסת ביקשו קודם כל

יעקב אשר:  אני אתן גם אחר כך רשות דיבור ושאלות, אז אם אתם רוצים עכשיו דווקא

יעקב אשר:  יוראי בבקשה ביקשת ראשון

יוראי להב-הרצנו: כן, אמירה כללית ושאלה למועצה הלאומית של הכלכלה

יוראי להב-הרצנו:  קודם כל תודה רבה אדוני שאתה מקיים את הדיון הזה, דיון שני, אם אני לא טועה, שאתה מקיים, מאחר וזה הנושא הבריאותי, המפגע הבריאותי והסביבתי הכי גדול בישראל היום, אז חשוב שאתה מעלה אותו לסדר היום

יוראי להב-הרצנו:       אני שותף לחזון שהוצג פה של מטרופולין שוקק יחיים שהוא בית לזוגות צעירים עם מפעלים שהם נקיים ופארקים ירוקים, גינות כיס

יוראי להב-הרצנו:  אוויר

יוראי להב-הרצנו:  ואני גם אבין, אדוני, שהמוטיבציה או הווקטור המרכזי שמניע את התהליך הזה הוא ווקטור כלכלי

יוראי להב-הרצנו:  השווי של האדמות והערך הכלכלי שניתן להשיג

יעקב אשר: לא, אני אומר עוד פעם, מה שאני אומר, לא אני החלטתי את זה, קיבלתי את ההחלטות האלה, ואני חושב שהחלק הכלכלי הוא must כדי להגיע לחזון הבריאותי

יעקב אשר:  כי הכי קל לבוא ולהגיד שנהיה בריאים, כדי שנהיה בריאים צריך להשקיע, בתרופות, בדברים כאלה

יוראי להב-הרצנו: אדוני, הקשבתי לדברים של פרופסור אבי שמחון ראש המועצה הכלכלית, ושמעתי שהאסטרטגיה ארוכת הטווח שיהיה פה מטרופולין שוקק חיים

יוראי להב-הרצנו:  אני אומר, האסטרטגיה ארוכת הטווח היא שאנשים לא ימותו, שאנשים לא יצטרכו למדוד את הגולגולות של הילדים שלהם, וזה צריך להיאמר

יעקב אשר: בוא לא נתחרה במילים

יוראי להב-הרצנו: אני לא מתחרה, אני חושב שזה צריך להיות על השולחן, ולומר שאנשים מתים שם וזה גם מביא אותי לשאלה שאני רוצה לשאול

יוראי להב-הרצנו:  סעיף 71 בקווי הייסוד של הממשלה שהקמתם, כולל תיקון להחלטה 1231 עם שני יעדים מאוד ברורים

יוראי להב-הרצנו:  אחד, מועד לפינוי המפעלים הפטרוכימיים המזהמים ממפרץ חיפה, ולצידו מקורות תקציבים למימוש ההחלטה

יוראי להב-הרצנו:  ויש יעד לשני האירועים האלה, תיקון החלטת הממשלה צריכה לקרות עד ה-31 במרץ

יוראי להב-הרצנו:  ושמו של פרופסור שמחון מופיע בסעיף 71 לקווי היסוד של הממשלה

יוראי להב-הרצנו:       השאלה שלי זה האם אנחנו מתקרבים בצעדי ענק ל-31 במרץ? האם נראה תיקון להחלטה של 1231 ובה תאריך היעד של פחות מעשור להיום לפינוי המפעלים הפטרוכימיים מחיפה, וסעיף תקציבי ליישום ההחלטה הזאת

יוראי להב-הרצנו:  אנחנו מתקרבים גם לתקציב המדינה

יוראי להב-הרצנו:  האם שני האירועים האלה יקרו עד ה-31 והאם אתם נערכים להתכנס לדבר הזה לפי קווי היסוד?     

זאב אלקין: אתה רוצה שאבי יענה במרוכז?     

יעקב אשר: לא, אני הייתי רוצה את התשובה על זה

אבי שמחון: אם אפשר, אז בקשר למהות, אנחנו צופים והגאנט שנפרסם צופה, שהסגירה של בז"ן תהיה הרבה לפני אותו יעד שהוצב גם בוועדת המנכלים וגם בהחלטת הממשלה

תומר רוזנר: אתה יודע לומר גרוסומודו? אני יודע שזו שאלת מיליון הדולר

זאב אלקין: הלוואי שרק מיליון

תומר רוזנר: מיליארד הדולר, בסדר

אבי שמחון: אני חושב שעדיף בשלב הזה לא לתת תאריך מדויק, כדי לא - - -     

יעקב אשר: השאלה היא פשוטה, היעד שקיים כיום מחייב את הממשלה?     

זאב אלקין: אבל היעד שקיים היום הוא 10 שנים

זאב אלקין:  אני תכף אדבר על זה

אבי שמחון: אני אגיד את זה שוב, אני משוכנע שבז"ן תיסגר הרבה לפני תאריך היעד שנקבע

אבי שמחון:  ובקשר לשאלה על תקציב, כן אנחנו דאגנו לשמר סעיפים תקציביים מסוימים שיאפשרו לנו באמת לעמוד ביעד הזה

תומר רוזנר: וזה יובא להחלטת ממשלה עד ה-31 במרץ?     

אבי שמחון: אני לא חושב שזה יובא להחלטת ממשלה עד ה-31 במרץ, אבל אותו סעיף תקציבי יגיע בתקציב, יש סיכום תקציבי עם משרד האוצר

יעקב אשר: אבל זה יפה שיש איש של אופוזיציה שאחראי על כך שהקואליציה תמלא את ההסכם

יעקב אשר:  אני אומר את זה בחיוך, אל תתפוס אותי

יעקב אשר:  זו לא ועדת חוקה, זה בסדר תהיה רגוע

יעקב אשר:  מצוין

יוראי להב-הרצנו: אדוני, קווי היסוד של הממשלה וגם ביחס לחוק האקלים, הם טובים מאוד, אני רוצה לפקח שאתם עומדים ביעדים הטובים והשאפתניים והטובים שהצבתם לעצמכם, במיוחד בשני הדברים הללו

יעקב אשר: זה בסדר

יעקב אשר:  אני כן מצפה, והרגע לא ציפיתי לתשובה, ואני חושב שבחוכמה גם להגיד הערכה שלך כמה יותר מוקדם זה יקרה, אבל אני כן מצפה שאם התקדמות

יעקב אשר:  התחלתם עכשיו לבוא לעניין, ויובל כל הזמן מקרב את הכלים כמה שאפשר

יעקב אשר:  אבל אני מצפה, שבאחד הדיונים בחודשים הקרובים נוכל לקבל כבר איזושהי בשורה יותר לשאלה המצוינת שלך ,האם כמה נוכל לקרב את המועד הזה?     

יוראי להב-הרצנו: כי בקווי היסוד, יעקב, כתוב בצורה מפורשת

יוראי להב-הרצנו:  תיקון ההחלטה צריכה לכלול תאריך יעד לפינוי

יעקב אשר: חבל, בוא אנחנו רוצים לשמוע גם את התוכנית עצמה

יעקב אשר:  יהיו לנו עוד הרבה דיונים פה ואני אשמח שתהיה פה הלאה, כי כרגע אתה חבר הכנסת הכי חרוץ שיש לי בוועדה הזאת, במקום הראשון

יעקב אשר:  ופרס אני לא יודע, אני צריך לדבר עם היועץ המשפטי מה שאפשר לעשות עם זה

תומר רוזנר: מדבקה

יעקב אשר: כן, חבר הכנסת אלקין, בבקשה

זאב אלקין: תודה רבה אדוני יושב הראש, כמה הערות, קודם כל באופן כללי אני מברך אותך על קיום סדרת הדיונים של הנושא הזה, כי זה, בעיניי, הפרויקט המטרופוליני הכי גדול של מדינת ישראל בעשור הקרוב, ואני מקווה שפחות מעשור בהמשך לדיון שהיה כאן כרגע

זאב אלקין:  וגם הפרויקט הסביבתי הכי גדול של מדינת ישראל בתקופה הזאת

זאב אלקין:  ולכן, תפקידה של הכנסת כאן היא למעשה לדרבן, לפקח ולראות שכל הדברים מתכנסים

זאב אלקין:       אני, בזמנו, כשהייתי שר הגנת הסביבה, נפל בחלקי הכבוד, במאבק שהיה אז, אבי ויובל בטח זוכרים את זה, לתמוך בזה בכל הכח

זאב אלקין:  היה אז ויכוח בין משרדי ממשלה ואנחנו התייצבנו, באופן טבעי, דווקא בחזית המאבק לטובת ההחלטות שאנחנו דנים עליהם כאן כרגע, ומסיבות ברורות מאוד, ואני מאוד שמח שהעגלה הזאת מתקדמת, לאט יותר ממה שהייתי רוצה, אבל מתקדמת

זאב אלקין:      עכשיו כמה הערות פרקטיות, מי שמסתכל על הניתוח של החלטת הממשלה, אפילו במסמך שהממ"מ הגיש לנו, ובכלל קורא את החלטת הממשלה, ברור שיש הרבה דברים טובים למפרץ חיפה, אבל בסוף יש אבני יסוד

זאב אלקין:  אבני יסוד זה קודם כל השלמת משא ומתן והוצאתם של התעשייה הפטרוכימית מהמפרץ, כי בלי זה שום דבר לא יעזור, אפשר לפתח תחבורה, ולפתח תכנון והכל טוב ויפה כל עוד שבז"ן יושב שם ותש"א יושב שם וכולם יושבים שם, לא יקרה כלום

זאב אלקין:  ולכן זה הסעיף המרכזי

יעקב אשר: ופה כשאני דיברתי על התערבות של גוף מתכלל מלמעלה, זה אומר שלא האוצר מנהל רק את העניין הזה, כי האוצר בעניין הזה, למרות שאני כן חושב שהוא רתום לעניין, אבל הוא בניגוד עניינים מסוים

יעקב אשר:  ניגוד עניינים לא המילה הנכונה, לא יודע מי נציג האוצר שיש פה? אל תיפגע

יעקב אשר:  לא ניגוד עניינים אבל כאילו יותר זול - - -     

זאב אלקין: לא צריך ללכת רחוק - -     

יעקב אשר: אתה צודק במיליון אחוז

זאב אלקין: הרי במסקנות שהיו משרד האוצר נהג לשים כרגיל כדרכו בקודש דעת מיעוט, שמי שמכיר את התהליך הזה יודע שאם האוצר אחר כך ינהל את התהליך אז דעת המיעוט תהפוך להיות דעת המיעוט הקובעת בהקשר הזה ולכן ברור שזה אירוע בעייתי

יעקב אשר: לכן דיברתי על שיניים

זאב אלקין: אבל אני מדבר אפילו על יותר מזה, לא רק השאלה מי מתכלל ומי מוביל, אלא דיבר כאן אבי על גאנט, כי בסעיף המרכזי אין גאנט

זאב אלקין:  הסעיף שמדבר על הדבר המרכזי הזה של הוצאת התעשייה הפטרוכימית, שם יש אמירה כוללת של עשר שנים בלי שום אבני דרך, ועוד לפני שנכנסים לטענה שאני חושב הצודקת, של יוראי, שאפשר לצמצם את עשר השנים האלו, אבל אם לא יהיו אבני דרך, גם עשר שנים לא יהיו

זאב אלקין:  מניסיוני זה האירוע הכי הכי מורכב ואם לא לפרוט אותו לגאנט מסודר זה לא יקרה

זאב אלקין:      אני מציע, לא רק זה שאנחנו נהיה כאן, אלא אני מציע לאבי, אם אתם עובדים על גאנט, אל תשאירו אותו כגאנט פנימי של המועצה הלאומית לכלכלה, תכניסו אותו להחלטת ממשלה

זאב אלקין:  כי בסופו של דבר, אתה כבר מכיר, יש סוגייה של המשכיות שלטונית, וגאנט שהוא גאנט פנימי של ועדת היגוי, אין לו תוקף, מחר משהו משתנה, ואנשים משתנים ומישהו זה פחות בוער בעצמותיו ממה שזה בעור בעצמותיך, והדברים שוקעים

זאב אלקין:  ולכן, אם לרצות שיהיה פה כלי אמיתי למעקב, שיחייב אחר כך ממשלות באות, אני גם לא חושב שתבוא ממשלה שתרצה לסגת ממנו, זה כבר לא פשוט ציבורית, אני מציע שדווקא בגלל המחויבות שלכם לנושא, ברגע שיהיה גאנט, תביאו תיקון, זה שניה לאשר את זה בישיבת הממשלה, אבל אז זה הופך את זה לתהליך אמיתי, עם גאנט ברור, עם אבני דרך שאפשר לעקוב אחריהם וכו'

זאב אלקין:      עוד כמה הערות

זאב אלקין:  הנקודה השנייה, זה הנושא היחיד שהיה לו אבן דרך, אמנם לא כזה קרוב, 2026 אבל עדיין זה תש"א

זאב אלקין:  כל הסוגייה של מה שקורה שם

זאב אלקין:  פה יש אבן דרך הוא מתקרב, אנחנו כבר 2023 ופה דווקא בדיווח שהיה, יכול להיות שיובל יחכים אותנו, אבל כאן כדאי לראות האם אנחנו בכיוון לקיים את אבן הדרך הזאת ולעשות שם אירוע

יעקב אשר: אני אגיד לך זאב, אתה קצת מכיר יותר מאיתנו את זה, כי היית חבר בממשלות האלה, ולכן אני אומר, אני כן הייתי מעדיף שהנקודות האלו יותר יובאו אחרי שנשמע

זאב אלקין: אבל אני מעדיף למקד אותם למה להתייחס

זאב אלקין:  ושתי שאלות אחרונות שאותי מטרידות, אחת, זה נושא שהוא די זניח, סעיף 28 או משהו כזה בהחלטת ממשלה אבל הוא בסוף יהיה מפתח אחרי הוצאת בז"ן, וזה כמובן טיהור קרקעות, זה אירוע מורכב

זאב אלקין:  מה שמופיע כאן כרגע אני ראיתי שיש סקר רק במקומות שאין מתקנים שזה כסף קטן, או שזה מאמץ קטן

זאב אלקין:  הסיפור הגדול זה כמובן סקר קרקעות ואחר כך תהליך של טיהור קרקעות מזוהמות

יעקב אשר: סקר קרקע במקומות שיש

זאב אלקין: במקומות עצמם זה יהיה חתיכת אירוע, אין לי ספק, אני יודע מה המצב של המפעלים שם, ומה מצב הזיהום שהיה שם, וזה יהיה חתיכת אירוע שיכול אחר כך לעכב את כל התוכניות שנים רבות, אם לא עשרות שנים, ולכן כדאי לשים לב לאירוע הזה ולראות איך מקדמים אותו במקביל, לפחות מבחינת כל ההיערכות, כי אני מכיר הרבה תהליכים כאלה שאחר כך נתקעו בדיוק שם, בסיפור של טיהור הקרקעות המזהמות

זאב אלקין:       הנושא האחרון, ובזה אני מסיים שאותי הוא מאוד מטריד, זה שלב הביניים

זאב אלקין:  כי מה שקורה למפעלים אחרי שמחליטים כזאת החלטה, הם אומרים הבנתי אותכם

זאב אלקין:  אני מהרגע הזה משקיע אפס בנושא של התמודדות עם הזיהום הקיים, כי לא שווה לי להשקיע במתקנים חדשים

זאב אלקין:  ואנשים חיים שם היום ולא בעוד עשור, ויש שם חריגות כל הזמן, בטח בבז"ן ולכן האווירה הזאת שתכף יוצאים, והתכף הזה יכול להתפרס גם לעשור היא מאוד מסוכנת

זאב אלקין:  כי יש דברים שצריכים לטפל שם היום

יעקב אשר: דווקא בישיבה הקודמת קיבלנו סקירות גם מהמשרד, שיש מגמה שהיא מגמה טובה בעניין הזה, היא לא מספיקה, היא רחוקה מלהספיק, אבל כמובן אני מסכים איתך שבאופן טבעי זה עלול לקרות

יעקב אשר:  שיגידו אוקיי, עכשיו אנחנו בזמן ביניים לא משקיעים, אבל אנחנו נתייחס לזה בהמשך הדרך

יעקב אשר:  כן, יובל, שם ותפקיד לפרוטוקול

יובל נאמן: תודה רבה

יובל נאמן:  יובל אדמון ראש המנהלת לפיתוח מפרץ חיפה וסגן ראש המועצה הלאומית לכלכלה, משרד ראש הממשלה

יובל נאמן:  תודה על הכינוס של הישיבה המאוד חשובה הזאת

יובל נאמן:  אני אפתח במילה רק להגיד ששאלת יושב הראש, על הסיפור של תכלול, באמת החלטת הממשלה שעברה סעיף אחרון הקימה ועדת היגוי בראשות אבי שמחון ומנהלת, אנחנו עובדים כמנהלת יחד עם נציגים פה מכל משרדי הממשלה שיושבים פה וביחד בונים את התוכניות, את הגאנטים, את כל הדברים שדובר עליהם והתפקיד שלנו הוא להזיז את כל הספינה קדימה

יובל נאמן:       תכף תגיד לי מה עם הסמכויות? אתה מכיר איך משרד ראש ממשלה עובד, זאת מלאכה מאוד עדינה, אך נחושה כדי להזיז את כולם קדימה

יובל נאמן:  אתם ביקשתם בעצם שנתחיל להיכנס לתוך הפרטים אחרי הישיבה הקודמת שכולם דיברו, בצדק, על הזיהום ועל הבעיות שם

יובל נאמן:  אני לפחות, חושב שנכון להתחיל קודם כל לפני שצוללים אל תוך מה יקרה בדיוק בתש"א או איזה אתר גפ"ם יקימו וכך וכך, שניה לראות את החלטת הממשלה כולה, כאילו מה התוכנית הגדולה בכלל?     

יעקב אשר: זאת הישיבה של היום

יעקב אשר:  זה השעה ההקרבה, ואחרי השעה הקרובה הזו, הדיונים הבאים אחרי מספר 1 יתחילו ללכת לפי תש"א - - -     

יובל נאמן: (הצגת מצגת)     אמרו לי מצגת אחת, אז אני רק על המצגת הזו של החלטת הממשלה

יובל נאמן:  במילה אתייחס לזה

יעקב אשר: תן את כל הפירוט שאתה צריך בשביל להציג לנו מא' עד ת'

יובל נאמן: אוקי, אז התייחס לזה פרופסור שמחון

יובל נאמן:  המצגת הזו נמצאת גם באתר של המנהלת כך שכל מי שמצלם וכו' יכול גם להיכנס

יובל נאמן:  ברקע נפת חיפה והקריות צומחים לאט, פשוט צומחים לאט

יובל נאמן:  האוכלוסייה גדלה בקצב איטי מידי, בטח ביחד לשאר האוכלוסייה, אפשר לראות פה 25 שנים אחורה, העמודה הכי ימנית זאת נפת חיפה

יובל נאמן:       אנחנו יכולים לראות שגם לכל הקשור בתעסוקה, שטחי משרדים ודברים שהם הצמיחה הכלכלית

יובל נאמן:  גם תל אביב אולי לא צומחת באוכלוסייה מאוד מהר כי בכל מטר פנוי מרימים מגדל של 70 קומות של תעסוקה, אבל גם פה אנחנו לא רואים איזו בשורה בצד התעסוקה והמשרדים וכו' בחיפה

יובל נאמן:  כלומר, יש מצב של סטגנציה באזור הזה

יובל נאמן:      הנחת העבודה שלנו, שהסיפור של התעשייה הפטרוכימית בלב המטרופולין זה אירוע מרכזי שמשפיע על המפרץ כולו ועל המטרופולין

יובל נאמן:  בצד ימין אתם יכולים לראות את החסם הפיזי כיום

יובל נאמן:  בעצם, קילומטר וחצי לכל כיוון מהדברים האדומים שאתם רואים בז"ן דשנים וכו' אין מגורים, וזה יוצר שטח של 30,000 דונם שכמו שהתייחס רפי, בצד שמאל השאיפה היא שזה מה שיהיה בעתיד

יובל נאמן:  וזה מה שמדברים עליו בתב"ע 75 וכו'

יובל נאמן:  זאת תפיסת העולם שאיתה אנחנו יוצאים וזו מטרת החלטת הממשלה

יובל נאמן:      מה קרה בשנים האחרונות? התייחסו לזה, ב-2015 דובר על צמצום הסיכונים בהובלת הגנת סביבה, מ-2017-2018 רפי, אבי אני ואחרים נכנסנו לתפיסה חדשה של האם אפשר להסתדר בלי בית הזיקוק במפרץ חיפה

יובל נאמן:  מקנזי אמרו שאפשר תחת תנאים מסוימים של היערכות משק האנרגיה

יובל נאמן:  זה הוביל להקמה של ועדת מנכ"לים שהוציאה המלצות עם 15 משרדי ממשלה שכולם אמרו הנה תוכנית העבודה לאיך מתקדמים ואיך עושים את זה בתוך עשור

יובל נאמן:  אחרי זה הייתה העברת מקל כמו שהתייחסו לזה קודם

יובל נאמן:  הממשלה שהגיעה אחרי זה בעצם העבירה החלטת ממשלה לפני שנה, אנחנו ממש מציינים לפני כמה ימים שנה להחלטת הממשלה

זאב אלקין: אגב לא כולם אמרו את דעת המיעוט של האוצר והסתגלות של האנרגיה

יובל נאמן: אגף תקציביים הציגה עמדת מיעוט

יובל נאמן:  לשמחתי, ואני אומר את זה בפניהם, כיום הם עזרו עם קידום החלטת הממשלה והם איתנו ביישום של הדברים

יובל נאמן:  איפה שיש מחלוקות אנחנו נדע לפתור אותם אני מקווה מאוד

יובל נאמן:  החלטת הממשלה שמה את החזון, לאור זה אנחנו פועלים

יובל נאמן:  זה השינוי הזה שאמרו, של דמוגרפיה וכלכלה והכל

יובל נאמן:  בעצם, יציאה של התעשייה הפטרוכימית בתוך מפרץ חיפה וחיבור כל האזור הזה לאזור מוטה מגורים תעסוקה ופארקים וכן הלאה

יובל נאמן:  יש עיקרי החלטה אני רוצה לעבר אחד אחד על הכל

יעקב אשר: אני אומר עוד פעם, אני לא יודע אם נספיק לתת הרבה היום לציבור לדבר, ידברו רק באופן כללי

יעקב אשר:  ולכן, קח את הזמן שלך, אני רוצה שכולנו נשמע, כולנו נדע, ואחר כך נתחיל לרדת לרזולוציות כשנגיע לזה

יובל נאמן: אוקיי

יובל נאמן:  החלטת הממשלה, וזו הייתה החלטה מודעת אני יודע את זה כי הייתי בין מנסחיה, היא באה בגישה שלא אומרת רק בואו נסגור את בתי הזיקוק, היא אומרת בואו נעזור להצמיח את המטרופולין

יובל נאמן:  ובשביל שמטרופולין יצמח, צריך מנועי צמיחה כלכליים, צריך את גורמי המשיכה האלה

יובל נאמן:  ולכן, כל החלטה בנויה בצורה כזאת שאתם תכף תראו, אני אעבור על 30 סעיפים או קבוצות של סעיפים ואתם תגידו לי רגע, איפה בתי הזיקוק? כי הם מתחבאים בסעיף אחד מתוך הכל

יובל נאמן:  עכשיו, זה ואחד סעיף

יובל נאמן:  אבל, הנקודה היא שעושים פה מהלך הרבה יותר רחב מזה

יובל נאמן:       ממפרץ חיפה לתל אביב בשני הכיוונים אפשר במקום 80 דקות ברכבת, אפשר לנסוע ב-40 דקות, זה משנה את איכות החיים של מי שחי שם שמוסיפים עוד בית חולים, שמקימים פארק מטרופוליני שהוא פי 1

יובל נאמן: 5 יותר גדול מפארק הירקון

יובל נאמן:  אלו אירועים גדולים מתוך חשיבה של צמיחה של מטרופולין חדש

קריאה: פארק אריאל שרון יותר גדול

יעקב אשר: הוא לא אמר פארק אריאל שרון, הוא אמר פארק הירקון

קריאה: אבל זה באותו מקום

קריאה:  פארק אריאל שרון הוא פארק מטרופוליני - - -     

יעקב אשר: פארק אריאל שרון אני הייתי מאלה שהיו חברים מאוד פעילים שם בתור ראש עיר, בלהפוך אותו לפארק

יעקב אשר:  אבל זה נכון את צודקת, בגודל זה נכון

יובל נאמן: אני עושה עכשיו סקירה של סעיפי החלטת הממשלה כדי שנבין איך החלטת הממשלה בנויה, ותבינו שהמשימה שלנו במנהלת וועדת ההיגוי מעלינו, היא ליישם את כל החלטת הממשלה

יובל נאמן:  לכן, אנחנו מסתכלים על זה כמו פקודה שקיבלנו ואנחנו רצים על כולה

יובל נאמן:  כל ההחלטה הזאת חשובה מבחינתנו

יובל נאמן:      הסעיפים הראשונים להחלטת הממשלה מדברים בעצם על משא ומתן עם בז"ן, כי"ל שהם הבעלים של מתחם דשנים ותש"א

יובל נאמן:  מי שמוביל את האירוע הזה זה משרד האוצר ורשות מקרקעי ישראל

יובל נאמן:  למה משא ומתן? כי יושבים בז"ן על שטח מאוד גדול שהם חוכרים את השטח הזה מרמ"י לעוד 90 ומשהו שנים מהיום

יובל נאמן:  זאת חברה לא ממשלתית, זאת חברה עסקית נסחרת בבורסה וכן הלאה, והמדינה צריכה לבוא איתה בדין ודברים כדי להוביל בהסכמות לדבר הזה

יובל נאמן:  זאת אומרת, דרך המלך היא שיגיעו להסכמות עם בז"ן, עם כי"ל על מתחם דשנים, תש"א זה אירוע קצת אחר כי זאת כן חברה ממשלתית

יובל נאמן:  אבל בכל זאת חברה, צריך לבוא איתם, להגיע להסכם ולהתקדם

יובל נאמן:       המשאים ומתנים האלה מתקיימים בימים אלו במקביל לעבודה שעושים ,בתכנון וכו', יש משאים ומתנים מול שלושת החברות האלה בהובלה של משרד האוצר ורשות מקרקעי ישראל

יעקב אשר: יש איזשהו כיוון? אני לא יודע כמה זמן מתנהל המשאים ומתנים האלה

יעקב אשר:  אבל תן לנו קצת מניחוחות המשא ומתן

רפי אלמליח: רשות מקרקעי ישראל שכרה לטובת העניין פרויקטור רק למשאים ומתנים האלה, ופרויקטור רק לתכנון, זאת אומרת שהעניין הזה זה לא משהו שרק עכשיו עולה על השולחן, הם עובדים ביום יום כדי לייצר את השיח

רפי אלמליח:  מה שהעלה חבר הכנסת אלקין זה בדיוק אחד הדברים העיקריים שמדברים, על תקופת הביניים, מה יהיה? הם מבחינתם יש להם עובדים, יש להם את כל המהלך של שדרוג המערכות

יעקב אשר: אבל בהסכמים הכספיים זה החלק היותר כבד בעניין הזה לא?     

יובל נאמן: יושב הראש, אתה רוצה שאני אעבור על הכל?     

זאב אלקין: אבל זה הסעיף המרכזי

זאב אלקין:  בסוף, יובל, אפשר לשקוע בו בהרבה מאוד סעיפים שבהחלטה הזו, הכל יקום או ייפול על הסעיף הזה

זאב אלקין:  לכן השאלה אם אתם רואים גאנט כאן עם תחנות ספציפיות בזמן שאפשר להכניס פה כדי שיהיה ברור איך?     

יעקב אשר: אני אגיד לך איפה הבעיה פה, אני מסתכל רגע בעיניים ניהוליות, כשאתה מנהל משא ומתן אתה לא רוצה לבוא גם עם משהו שכבלת את עצמך, כי יש גם צד שני לשולחן

זאב אלקין: לא, לפעמים זה הפוך, אם צד שני מבין שאין ברירה אז הוא מתכנס

יעקב אשר: אני צריך מצד אחד שהאוצר ומנהל התכנון אני מבין שמבין את זה, כי בכל זאת גם - - - של העניין אז יש לך גם אינטרס בעניין הזה

יעקב אשר:  אבל מצד אחד חשוב שהאוצר יבין שביום מסוים, טק, נסגר העסק וחייבים לסגור את זה כי אחרת זה יעלה לך יותר יקר

זאב אלקין: גם הבעלים צריכים להבין את זה

יעקב אשר: רגע, זה מצד אחד

יעקב אשר:  ומצד שני זה לפעמים יכול לגרום גם לשאלה, אני לא רוצה להיכנס כרגע לצלול לאיפה אוחז בדיוק המשא ומתן? אני שואל רק דבר אחד, האם יש איזשהו לוח זמנים מסוים שבהם אתה כמרכז בא ואומר להם אנחנו חייבים עד מקום מסוים לסגור את המשא ומתן הזה

יעקב אשר:  אל תגיד לי גם את התאריך

זאב אלקין: זה לא נכון, צריך להיות תאריך

יעקב אשר: אני לא יודע אם אני רוצה להגיד אותו עכשיו וכאן

זאב אלקין: אני חולק עליך פה

יעקב אשר: בסדר, מחלוקת

יובל נאמן: מכיוון שאנחנו עובדים מול כל המשרדים גם מול רמ"י ואגף התקציבים באוצר על תוכנית העבודה והגאנטים והכל, אנחנו בשיח איתם על זה, הם כרגע מנהלים את התהליך של המשא ומתן

יובל נאמן:  אני מעדיף כרגע באמת לא פה להצהיר על לוחות זמנים למשא ומתן כדי לא לכבול את ידיהם במהלך שמתקיים כרגע

יעקב אשר: מי באוצר מוביל את זה ? תקציבים או חשכ"ל?     

יובל נאמן: אגף תקציבים

קריאה: צחי

יעקב אשר: צחי לא כאן?      

קריאה: יש נציג אחר של אגף תקציבים

יעקב אשר: צחי יגיע לכאן לדיון ונדבר על זה

זאב אלקין: חוששני אדוני שוב, אם לא יהיה גאנט ברור בנושא הזה

יעקב אשר: חוששני שלאדוני אין סבלנות

זאב אלקין: ראיתי תהליכים כאלה, משא ומתן כזה יכול להתקיים גם 20 שנים

זאב אלקין:  אם אין אבני דרך, ואין לוחות זמנים ברורים, שלא רק לממשלה לוחות זמנים ולוחצים עליה אלא גם על הבעלים, כי הם מבינים שהם לא יקבלו את האישורים הרלוונטיים ממשרד הגנת הסביבה

יעקב אשר: תרשה לי שניה, אני לא בורח מזה, הפוך, אין לי בעיה

יעקב אשר:  בוא נדבר על זה אחרי הדיון, אוקי? אני אגיד לך למה מבחינתי, לדעתי זה לא נכון כרגע, אנחנו לא מספיק בשלים לעניין הזה

יעקב אשר:  אני הסכמתי עם מה שאמרת בהתחלה מאוד, וגם דיברנו על זה בפעם הקודמת

יעקב אשר:       ברור שפה צריך 1,000 עיניים על התהליך הזה, אז אנחנו רואים שמנהל התכנון רתום מאוד חזק, אני מבין שגם משרד האוצר, אני עוד לא התרשמתי מזה, ואני גם לא אוכל להתרשם מזה מהנציג שהיה כאן

יעקב אשר:  את זה נצטרך לעשות את העבודה הזאת בהמשך

יעקב אשר:  אבל ההמשך זה לא עוד כמה שנים, אנחנו מדברים על הזמן הקרוב שבו נדון בסעיפים לפי נושאים, לבדוק אותם ולהגיע לעומק של העניין הזה

יעקב אשר:  אני מסכים איתך, ואני חושב שגם הוא הסכים יובל, שצריך להיות תאריך

יעקב אשר:  השאלה כרגע אם אנחנו צריכים לדבר על זה כאן?     

זאב אלקין: לא רק תאריך, אלא גם אבני דרך

יעקב אשר: כן כן ברור

יוראי להב-הרצנו: אז למה שהממשלה לשיטתך, לא תקדם כמו שקבעתם את קווי היסוד, החלטת ממשלה שקובעת milestones, אבני דרך, תאריך יעד

יעקב אשר: הם דיברו על לוח גאנט והמליץ להם זאב על מה שהמליץ

יוראי להב-הרצנו: אבל זאב המליץ, ובצדק מהניסיון שלו, שזה יגובש ויעוגן בהחלטת ממשלה

יעקב אשר: אז אני אומר עוד פעם, לכן אמרתי המליץ זאב שיעוגן ויגובש בהחלטת ממשלה ונעקוב אחרי העניין הזה גם כן

יעקב אשר:  אני בעד אבל אני לא הייתי מתעסק בפרוצדורה

יעקב אשר:  איך היה אומר איתן כבל ידידי הטוב שכל כך חסר לי פה? אל תיקח אותי לפרוצדורה

זאב אלקין: דווקא מניסיוני הדל, הפרוצדורה זה לפעמים מה שיקיים או שיהפוך את זה

יעקב אשר: אני אומר לך משהו שאף אחד לא שומע, שכולם יאטמו את האוזניים

יעקב אשר:  חבר'ה תהיו סבלנים, אני אגיד לך למה אתה סקפטי יותר ממני, כי אתה מכיר את הכנסת ואתה אומר אני מכיר כבר הרבה ועדות שבאו פתחו דיון

זאב אלקין: יותר גרוע, אני גם מכיר את הממשלה

יעקב אשר: עזוב את הממשלה, את הממשלה אתה מחבב זה ידוע

זאב אלקין: לא לא, לא ממשלה ספציפית

יעקב אשר: רגע, כל ממשלה, אני יודע

יעקב אשר:  אני מבין שעכשיו מדברים על זה, בעוד חודש-חודשיים כבר לא ידברו, לא יעשו כלום

יעקב אשר:  אני בונה פה תהליך, בכוחות שיש לנו, הרי אני לא הגוף המבצע, אבל אנחנו גוף נג'ס שיודע לשבת פה על האוזן, אנחנו נחמדים, אנחנו מחייכים אנחנו הולכים לעשות את זה, הם מבינים את זה, לא רק שהם מבינים את זה אפילו מברכים על זה

יעקב אשר:       יובל בישיבה הראשונה שדיברנו בינינו אמרתי לו שמע אנחנו הולכים לשבת לך על הראש הוא אמר תודה רה

יעקב אשר:  אז בואו בסבלנות נגיע להכל, לא נוציא את כל הצרורות עכשיו, נביא כבר החלטת ממשלה, נביא את האוצר יגידו באיזה יום חותמים ובואו נשתה לחיים

יעקב אשר:  סבלנות

יובל נאמן: אני ממשיך הלאה

יובל נאמן:  הסעיפים הבאים בהחלטת ממשלה הם בעולם של תחבורה, קצת התייחסתי לזה קודם

יובל נאמן:  בעצם, יש פה שני אלמנטים אחד זה חשמול של מסילות החוף, בעצם המסילות שרצות מתל אביב גם עד נהריה, אבל החשמול שלהם עד חיפה בעצם יאפשר נסיעה יותר מהירה פחות מזהמת, ואחרי זה, כמו שהתייחסתי קצת, הכפלת מסילות החוף, פרויקט מי שמכיר תת"ל 65/א', 65/ב' בעצם במקום זוג מסילות שרצות כיום בין תל אביב לחיפה ולצפון, יהיו ארבע מסילות ששתיים מתוכן מסילות מהירות בלי תחנות בדרך, 20 ומשהו דקות בין תל אביב ודרום חיפה, 40 דקות על למפרץ חיפה, גם עם תדירות הרבה יותר גבוהה

יובל נאמן:  מדברים על להגיע ל-20 רכבות בשעה שיוצאות מאזור מפרץ חיפה לתל אביב ולהיפך, במקום המצב היום שיש חמש רכבות בשעה

יובל נאמן:      הקמת בית חולים קריית אתא, זה נושא שהמון זמן מדובר כבר, בהרבה מאוד תוכניות, שמו סוף סוף לוחות זמנים על האירוע הזה בתוך החלטת ממשלה

יובל נאמן:  במילה רק אסביר, הולכים להקים בית חולים חדש שיאחד מספר בתי חולים, בין היתר יתבסס או על התשתית של בית חולים בני ציון או על התשתית של בית חולים כרמל מחיפה

יובל נאמן:  זאת אומרת אחד מבתי החולים הקטנים מחיפה יועתק ויהווה את הבסיס של בית החולים החדש בקרית אתא שאמור להיות עצום, אמור להיות אם אני זוכר נכון סדר גודל של תל השומר

יובל נאמן:      הסיפור של פארק מטרופוליני, זה עולה גם דרך צוותי התכנון והכל, מתכננים פארק, נזרקו קודם הערות יותר גדול מהירקון יותר קטן מאריאל שרון, יותר גדול מהנגב

יובל נאמן:  הכל נכון, פארק מאוד גדול אבל הסוגייה פה היא לא העניין של התכנון, לתכנן על מפה זה בסדר, השאלה בסוף היא איך דואגים להקים דבר כזה שכנראה עולה מאות רבות של מיליוני שקלים ולתחזק דבר כזה זה אירוע מאוד גדול

יובל נאמן:  זה לא עכשיו בירקון שלעיריית תל אביב יש את כל המשאבים הכלכליים לתחזק דבר כזה לבד

יובל נאמן:  יש פה אירוע גדול שצריך לחשוב מי השחקנים שנכנסים לתוך האירוע הזה

יובל נאמן:  זה בהובלה של משרד הפנים, הגנת סביבה, יחד עם האוצר ורשות מקרקעי ישראל

יובל נאמן:       סעיף הבא מדבר על האזור של מי שמכיר, אזור הצ'ק פוסט ונחל סעדיה

יובל נאמן:  אנחנו רוצים לשקם ולהציל את נחל סעדיה שנמצא ליד הצ'ק פוסט ויחד עם זה להקים פארק הייטק שהוא בסדרי גודל של מה שכבר קיים במת"ם, שיהיה מין מת"ם 2 במפרץ חיפה ולא רק בחוף הכרמל

יובל נאמן:  זה מהלך שמשרד הכלכלה מאוד מוביל ביחד עם התכנון שקורה ברמ"י ומנהל התכנון

יובל נאמן:      עוד שני סעיפים שמונחים לפתחם בעיקר של משרד הכלכלה וגם של רשות מקרקעי ישראל

יובל נאמן:  זה בעצם לייצר את המנגנונים שיעזרו למשוך חברות אל תוך אזור מפרץ חיפה

יובל נאמן:  הרי אם יש תעשיה שנסגרת בסוף צריך מקורות עבודה חדשים, לא הכל יכול להיות הייטק או תיירות, יש גם הרבה יתרונות לאזור הזה בעולמות של תעשייה וקרבה לנמל וכן הלאה

יובל נאמן:  יש מתחם שלם שנקרא תמ"ל 1025 של קריית אתא שאמור להתקדם במהירות ליישום ושיווקים וכן הלאה

יובל נאמן:  אנחנו מאוד שמים לב ליצירת מנועי התעסוקה והצמיחה באזור

יובל נאמן:      סעיף 16 מדבר על רובע חדשנות

יובל נאמן:  זה איזשהו מוקד של הייטק בעיר התחתית של חיפה, שבו שותפים השחקנים הרלוונטיים טכניון, אוניברסיטה בית חולים וכו'

יובל נאמן:  אפשר בהזדמנות למי שרוצה הצגה נפרדת על הדבר הזה כי זה משהו מאוד מפורט

יובל נאמן:       סעיף 17 הוא סעיף תמים כאילו, בואו נתכנן מחדש ככה וככה, אבל זה בעצם אולי הדבר הכי גדול

יובל נאמן:  בעצם מתוך סעיף 17 החליטה המועצה הארצית לתכנון ובניה, על עריכת תוכנית מתאר ארצית תמ"א 75 שבעצם מתכנן מחדש את כל שימושי הקרקע במפרץ חיפה, מטפלת בנגר וגם נותנת מענה משמעותי לסיפור של משק האנרגיה

יובל נאמן:       אני רוצה לציין פה ואולי זה יתאים יותר בישיבה הבאה שנעשה פוקוס על זה, הסיפור של היערכות משק האנרגיה הוא הסיפור בשביל להגיע למצב שאפשר להפסיק את הפעילות התעשייה הפטרוכימית במפרץ חיפה

יובל נאמן:  אם מחר בבוקר היו באים בז"ן ואומרים אנחנו רוצים להיסגר, המדינה לא מסוגלת כיום לעמוד בזה

יובל נאמן:  צריך להקים תשתיות של יבוא ואחסון והולכה וניפוק של תזקיקים, גזים למיניהם וכו'

יובל נאמן:  זה אירוע גדול ומורכב והוא בלב העיסוק של מנהלת בפיתוח מפרץ חיפה וכמעט כל מי שיושב כאן בחדר

יובל נאמן:  שאלו על הסיפור של התקציב, אז אני חושב שזה כבר פורסם, בתקציב המדינה שעבר את אישור הממשלה ואמור, להבנתי, להגיע לכנסת בחודשים הקרובים, יש גם תקצוב של הקמת התשתיות הראשונות שצריכות לקום במסגרת היערכות משק האנרגיה עם דגש על תחום אחסון הגפ"ם

יובל נאמן:  ואנחנו בלו"ז ומסתכלים על זה קדימה

יובל נאמן:      יש סעיף שעומד בפני עצמו בתוך החלטת הממשלה

יובל נאמן:  דיברתי על היערכות משק האנרגיה, אנחנו שמנו דגש על כמה תשתיות מאוד ספציפיות שקיבלו סעיפים משלהם במסגרת החלטת הממשלה, כי הם פשוט גם קריטיות וגם לא נמצאות תחת הסיפור של תמ"א 75

יובל נאמן:  אחד מהם זה הקמה של מסוף תזקיקים חדש במפרץ חיפה

יובל נאמן:  אמור לקום מסוף תזקיקים מודרני, שחנ"י זה המנוע שמריץ את האירוע הזה ביחד עם כל הממשלה, משרד האנרגיה וכו'

יובל נאמן:       בעצם יש כיום בעיר התחתית של חיפה יש מסוף תזקיקים מאוד ישן ולא במצב הכי טוב ולא משהו שאפשר להתבסס עליו בעתיד, ומצב שאין בית זיקוק במפרץ חיפה וצריך במקום זה להביא תזקיקים לצפון, צריך לעשות את זה דרך מסוף מודרני, נמל דלקים מודרני שיושב בצפון ויש המון מאמצים שנעשים בכיוון הזה כדי להקים את הדבר הזה במקום אותו מסוף ישן שיש בעיר התחתית שאמור להיסגר

יובל נאמן:  החלטת הממשלה בעצם סוגרת אותו ברגע שיש - - -     

יעקב אשר: מה פירוש המון מאמצים? זה must

יובל נאמן: זה ממש קורה, זה גם במוסדות התכנון, תת"ם 118 מאשרת את זה, גם חנ"י יבשו כבר קרקע עבור זה, הם מקימים בשנים הקרובות מזרח לטובת העניין הזה

יובל נאמן:  אנחנו עובדים על יצירת מצב שייבחר מפעיל שיקים פיזית ושיהיה זה עם המכלים והכל

יעקב אשר: השאלה שלי, אני מתאר לעצמי שעם התפתחות השנים, האם יודעים להקים מסופים כאלה שהם יותר ידידותיים לסביבה ממה שהיה פעם? עכשיו פה השאלה האם אנחנו הולכים על הטופ, אני לא יודע מה יש בעולם, אולי בעולם בכלל זה רחוק ממגורים לגמרי, אבל זה עדיין הרי קרוב למגורים, בוודאי אם אנחנו נפתח את המקום כמו שאנחנו רוצים, האם אנחנו הולכים באמת על סוג של מסוף תזקיקים כזה שהוא גם אחסון וגם קבלה? חלקו יהיה גם אחסון באיזושהי רמה? כי זה בסוף מוטה תכנון, רפי, השאלה לאיזה סוג אתה הולך? יכול להיות שיש כמה אפשרויות, אפשרויות של משהו שיותר בטיחותי או ידידותי לסביבה לא יודע איך לקרוא לו, ופחות

יעקב אשר:  האם פה בעניין הזה אתם הולכים על הטופ של הטופ?     

יובל נאמן: אני יכול לתת תשובה קצרה, ואם תרצו שמשרד האנרגיה ומנהלת תכנון וחנ"י יתייחסו יותר לעומק, אבל בגדול, הולכים על הסטנדרטים הכי גבוהים ומודרניים שיש, עמידות ברעידות אדמה וכו'

יובל נאמן:  אבל גם בעצם האחסון שיש במסוף כזה הוא רק עבור פריקת האונייה ואז לשלוח את זה החוצה מהאזור, בצנרת רחוק ממגורים

יעקב אשר: אם אני הבנתי נכון, וחשוב לדעת את זה היום אנחנו נדבר על זה כשנגיע לנושא כשהוא יהיה בנושא אחד, אני מבין שחלק מהעניין זה גם לקבל ולהעביר? אבל תהיה גם איזושהי אחסנה מסוימת במקום אם אני מבין נכון?     

יובל נאמן: כן כי מגיעה אוניה עם כמה עשרות אלפי - - -     

יעקב אשר: לא מגיעה אוניה, נגיד אתה צריך להעביר

יעקב אשר:  המחיר של להעביר את זה זה גם הולכה, זה מקומות אחרים בארץ שאתה צריך לעשות את זה

יעקב אשר:  השאלה אם יהיה שם?     

יובל נאמן: לצורך העניין יש לך אתר גדול של אחסון עשרות קילומטרים מהנמל

יובל נאמן:  כשבאה אוניה פורקים אותה

יובל נאמן:  יש בה עשרות אלפי טונים של, נגיד, סולר או whatever, פורקים אותה למיכל שצריך להיות בגודל כזה כדי לפרוק את כל האונייה ולשחרר אותה, ואז דוחפים את זה אחורה דרך הצנרת מחוץ לאזור של העיר

יובל נאמן:  אז יש מיכול בכמות מסוימת, יש 100,000 טון, 150,00, טון אבל מיכול שהוא תפעולי, זאת אומרת פורקים אוניה ואז שולחים את זה אחורה

יעקב אשר: אנחנו בדברים האלה נתמקד בישיבה הראשונה שתהיה

יוראי להב-הרצנו: אפרופו חנ"י אני אשמח לשאול שאלה כי אני מבין שיש סוגיה לא קשורה לאחסון הזה, אלא למכליות אחסון שסמוכות או נמצאות על הדופן של נחל הקישון, בערך 100 דונם של אזור פריקה של מכולות שמפריע להרחבת הפארק

יובל נאמן: לא של תזקיקים, של מרל"וגים ודברים כאלה

יוראי להב-הרצנו: נכון של מרל"וגים, אני מבין שזאת סוגיה, וחנ"י, אני לא יודע איפה זה עומד במשא ומתן, אני מניח שיש גם משא ומתן לפתרון גם הסוגייה הזאת שתמנע את הרחבת הפארק

יובל נאמן: משא ומתן מול מי? מול חנ"י?     

יוראי להב-הרצנו: מול חנ"י

יוראי להב-הרצנו:  אתה מכיר את הסוגייה?     

יובל נאמן: כן, מכיר

יובל נאמן:  יש סוגיה בין חנ"י לנחל הקישון, על אזור מסוים שהוא צמוד בעצם לפארק מורד הקישון, יש ויכוח האם יזיזו שטחים שהם כיום שטחי אחסון ולוגיסטיקה?     

יעקב אשר: נתייחס לזה בישיבה הממוקדת שתהיה

יעקב אשר:  אני אגיד לך למה, אני שאלתי את השאלה שלי לא סתם

יעקב אשר:  כי בסוף אתה צריך לאחסן באיזשהו מקום, המדינה צריכה כך וכך אחסון של הזיקוק הזה, איך זה נקרא?     

יובל נאמן: התזקיקים

יעקב אשר: אוקיי, תעזרו לי בשמות הללו

יעקב אשר:  ולכן גם פה צריך להיות בחוכמה, גם הפריסה צריכה להיות

יעקב אשר:  זאת אומרת יכול להיות שצריך להשאיר חלק לשם ולהעביר חלק למקומות אחרים

יעקב אשר:  אבל שוב, לכן אני שאלתי האם יש, והאם באמת המתקנים, אני מציע ומחדד כדי שבאמת לראות שילכו על הדבר הכי מתקדם שיש בעולם

יעקב אשר:  אני מתאר לעצמי שבעולם למדו, בואו נתגלח על הניסיון של אחרים ונבוא גם עם משהו

יעקב אשר:  יכול להיות שזה הולך יותר וההקמה יותר מסובכת ויותר עלויות

יוראי להב-הרצנו: אני מסכים איתך, ואני אומר שמאחר וזה עניין הוליסטי, אז כל העניינים מול חנ"י תלויים זה בזה

יוראי להב-הרצנו:  זאת אומרת זה לא משא ומתן נפרד על כל דבר

מיכל טוכלר אהרוני: אפשר להעיר משהו?     

יעקב אשר: רק שאלה בשאלות הכלליות, לא להיכנס

יובל נאמן: מיכל טוכלר היא סמנכ"ל תפעול של חנ"י, הם רוצים תשובה

מיכל טוכלר אהרוני: מיכל טוכלר אהרוני סמנכ"ל תכנון אסטרטגי בחנ"י

מיכל טוכלר אהרוני:  את מסוף התזקיקים אנחנו מתכננים כבר הרבה מאוד שנים ולמעשה כבר הקמנו אותו במסגרת הקמת נמל המפרץ, זאת אומרת הקמנו כבר 90 דונם, שזה שטח יותר גדול משטח האחסנה שנדרש, בעמידות לרעידות אדמה בהסתברות של 1:2,500 שנים

מיכל טוכלר אהרוני:  כלומר, זה שטח באמת ברמה הכי גבוהה

יעקב אשר: סתם שאלה, סליחה שאני מפריע לך

יעקב אשר:  תזקיקים שעומדים ככה, הם גם יכולים לפלוט כשעומדים באחסנה?     

מיכל טוכלר אהרוני: שאלה מצוינת

מיכל טוכלר אהרוני:  קודם כל מיכל אם המיכל פתוח ולא בשיטות הישנות, אז הדלק יכול לצאת החוצה וזה משפיע על הסביבה, כמובן שההנחיות לגבי המכלים שיושבים על השטח המיובש, כמובן שהנחיות יהיו שם שהמכלים יהיו בסטנדרט הגבוה ביותר, ולא יעתיקו את המכלים שהם בני 90

יעקב אשר: לא יהיו הנחות בעניין הזה

מיכל טוכלר אהרוני: ממש לא, ואצלנו בשטח חנ" אנחנו מאוד מקפידים על כל המפעילים שיעמדו בסטנדרטים גבוהים

מיכל טוכלר אהרוני:  מה שאני רוצה לומר, שגם כשתכננו את מערכת הכבישים והמסילות לנמל החדש, אנחנו בנינו מנהרת תשתיות מתחת לכביש ולרכבת, כלומר, זה משהו חדשני מאוד מסובך ראשון בארץ, כל התשתיות שמתוכננות ועוברות לאזור מסוף התזקיקים ולנמל המפרץ ולכל האזור, כולם במנהרה תת קרקעית מאובטחת

יעקב אשר: סוף כל סוף

מיכל טוכלר אהרוני: ולכן בעמידות לרעידות אדמה של 1:2,500 שנים כך שכל קווי הדלק שיוצאים עוברים בתוך המנהרה

מיכל טוכלר אהרוני:  אנחנו את המזח מתחילים לבנות השנה

יוראי להב-הרצנו: ולגבי השאלה שלי?     

מיכל טוכלר אהרוני: זה לא קשור למסוף תזקיקים

מיכל טוכלר אהרוני:  זה במקום אחר בנמל, אבל בסדר גמור

יעקב אשר: לא רוצה לצלול לעניין הזה, אם יש לך תשובה מהירה, משהו בסגנון זה בטיפול? אני לא רוצה לצלול לקישון מה שנקרא

מיכל טוכלר אהרוני: היו הרבה מאוד ועדות, ועדת מנכ"לים ברשות מנהל להגנת הסביבה, שהחליטו על שטח לפארק הקישון בשטח של 586 דונמים מתוך שטחי הנמל, והמדינה עשתה מאמצים מאוד גדולים כדי לפתור את זה, כדי להוציא 586 דונם נמל צריך לתת שטח אחר לפעילות של היצוא והיבוא

מיכל טוכלר אהרוני:  ויש לזה הסכמים והחלטות ותוכנית מפורטת מאושרת לפארק נחל הקישון בשטח הזה

מיכל טוכלר אהרוני:  ומעבר לשני הצדדים של הפארק מתוכנן פארק לוגיסטי מאוד מתקדם, הכי מתקדם בארץ, כמובן עם סטנדרטים סביבתיים מאוד גדולים

יעקב אשר: יוראי , יש לנו 35 דקות ואני רוצה לכסות את כל התוכנית

יעקב אשר:  בחצי דקה שם ותפקיד

שרון ניר: שרון נסים מנכ"לית רשות נחל הקישון

שרון ניר:  בהתייחס לפארק הלוגיסטי של חבל נמלי ישראל

שרון ניר:  אנחנו מתנגדים בשם עמדות הנחל וגם נעשה שם , המדינה פתרה, מתזכיר אשפה על הסביבה, דבר שהגשנו ערער עליו למועצה הארצית לתכנון ובניה, אנחנו עם עוד ארגוני סביבה רבים בעניין הזה

שרון ניר:  יש פה השפעות ומחסנים לוגיסטיים זה גם חומרים מסוכנים

יעקב אשר: לא נפתח את ועדת ערער כאן

יעקב אשר:  אני לא אקפח אותך, 30 שניות

אלה נווה: תודה רבה

אלה נווה:  יש שאלה שהיא שאלת מפתח והשאלה היא בעצם האם ההרחבה הזאת של אחסון התזקיקים והגפ"ם לא מיועדת במקום לפינוי של בז"ן לתעשיית הנפט והגז הישראלית? כשלמעשה בין השורות נאמר כאן, מי שהקשיב היטב, חנ"י בין היתר אמרה, מיכל טוכלר תיארה שבעצם תכננו את מסוף התזקיקים הרבה לפני החלת הממשלה זאת שאנחנו מדברים עליה, ולכן אנחנו יודעים שמדובר כאן בעוד מסמך שהוגש בתיק שנקרא קרקעות הצפון, יודעים שחיפשו רזרבה לתעשיית הנפט והתזקיקים, וביקשו מאות אלפי קובים נוספים במשרד חיפה

אלה נווה:       עולה החשש של תושבי האזור, שבשם, לכאורה, הצגת של העברת תשתיות אנרגיה, הולכים להגדיל ולהרחיב

אלה נווה:  למעשה כל החלקים של התוכנית המרחיבה מגדילה נבנים לאט לאט ולהם יש לו"ז

אלה נווה:  למשל בתמ"א 75 יש לו"ז להקמת חוות תזקיקים אבל אין לו"ז אמיתי לאיזשהו פינוי או העברה

אלה נווה:  אז השאלה העניינית היא למשרד האנרגיה או כל נציג שנמצא כאן, האם התשתיות האלה של המיכול והתזקיקים ישרתו את תעשיית הנפט והגז הישראלית ואת האסדות? האם יוזרם לשם קונדנסט מהאסדות? תודה רבה אלה נווה

יעקב אשר: תשובה? את רוצה לתת תשובה אבל זריז מאוד?     

מיכל טוכלר אהרוני: זריז

מיכל טוכלר אהרוני:  אז קודם כל, בהמשך לדיונים שהביאו בסוף להחלטת הממשלה ואנחנו שותפים לדיונים האלה כל השנים, את המזח שאנחנו בונים השנה אנחנו התאמנו לגישה החדשה של יבוא ובעיקר ליבוא וגם ליבוא גפ"ם על פי החלטת הממשלה, והמזח הזה יוצא לביצוע, הוא עכשיו בהליך מכרזי ובהליך היתר, בסטנדרט הגבוה ביותר שיאפשר את כל סוגי היבוא

יעקב אשר: ולשאלתה?     

מיכל טוכלר אהרוני: בשונה מהסיפור של הכוונות הקודמות שבאמת היצוא

אלה נווה: אני חייבת להדגיש

יעקב אשר: לא לא תקשיבי, אל תנצלי שאני נחמד

יעקב אשר:  קיבלנו כרגע תשובה, אנחנו נגיע לזה בדיון המפורט שיהיה בנושאים הללו

אלה נווה: בשמחה

יובל נאמן: אני ממשיך לרוץ, יש לנו בסך הכל 30 סעיפים, ואתם יפה עומדים יפה עד הסוף

יובל נאמן:  אז ככה, אחד הדברים הנוספים שצריך לטפל בהם, זה בעצם לחנ"י יש משימה להקים שוברי גלים מול קריית חיים

יובל נאמן:  שואלים למה זה בעצם תולדה של נמל המפרץ הגדול שהקימו באזור, שין היתר גרם לנסיגה של חולות באזור, אז אנחנו כבר מטפלים בעוד היבטים שקשורים למפרץ חיפה גם אם לא ישירות לסיפור של בתי הזיקוק

יובל נאמן:       אשדוד

יובל נאמן:  אפשר להרים גבה איך אשדוד קשור לעניין הזה? אמר רפי קודם יש בעצם בית זיקוק נוסף באשדוד שפועל, שהוא יותר קטן מבז"ן אבל גם כן מדינת ישראל מסתמכת עליו

יובל נאמן:  בעצם, כשלא יהיה בית זיקוק ותעשיות המשך במפרץ חיפה, זה יפגע באיזושהי סינרגיה שקיימת בין בתי הזיקוק

יובל נאמן:  כי תעשיות ההמשך בחיפה מטפלות בין היתר בחומר שנקרא גפ"ם אולפיני שיוצא מבית הזיקוק באשדוד, הוא מוביל משאיות עם חומר לחיפה

יובל נאמן:  במקום זה אנחנו נייצר עבורם יכולת להוציא ישר מאשדוד לאוניות את החומר הזה ולייצא אותם למקומות אחרים

יובל נאמן:  כדי שלא יהיו תלויים במשהו שנסגר בחיפה הם יוכלו פשוט לייצר

יובל נאמן:  אני חושב שזה פתרון טוב

יעקב אשר: הגבה ירדה, הלאה

יובל נאמן: סעיף 25 מדבר על צמצום בכלל של השימוש בגפ"ם במשק, אחד החומרים שבז"ן ובית הזיקוק באשדוד מייצרים בעצם מהנפט זה חומר שנקרא גפ"ם אנחנו מכירים אותו כגז בישול בין היתר, בעצם זה לא גז טבעי, זה בעצם תוצר של נפט ואנחנו נחשוב איך מצמצים את השימוש בישראל, כי חלק מתשתיות האנרגיה שצריך להקים על מנת להיות מוכנים לסגירת בז"ן זה בתחום הגפ"ם ונראה לנו יותר חכם, יותר כלכלי ויותר סביבתי והכל פשוט להשתמש בפחות גפ"ם

יובל נאמן:      סעיף מאוד חשוב, סעיף 26

יובל נאמן:  המענה הכלכלי לרשויות המקומיות

יובל נאמן:  יש פה אירוע גם בשיחותינו המוקדמות יושב ראש הוועדה אתה מכיר את זה היטב גם מכובעים הקודמים שלך, יש פה שילוב של שני דברים, אחד יש תעשיות שייסגרו, ותעשיות שנסגרות מפסיקות לשלם ארנונה מן הסתם, וגם יש פה תוספת מאוד גדולה של מגורים ותעסוקה וכו' שרשויות צריכות לדעת לקלוט ולהיות מוזנות וכן הלאה

יובל נאמן:  יש פה אירוע שלם שמשרד הפנים, רמ"י, משרד האוצר, כולם עם הידיים על זה בכל הכוח, לוודא שמתוך המהלך הזה יוצאים עם התעצמות כלכלית של כל הרשויות ולא חלילה מצב שאיזושהי רשות נפגעת מהמהלך הזה

יעקב אשר: אתה יודע אחד הדברים שאתם צריכים להכניס בארגז הכלים הזה, כדי להפוך את החזון הזה שאני, היום נפל לי האסימון יותר חזק בזכות מה שאמר בהתחלה פרופסור שמחון, באמת לעשות תל אביב שתיים, שזה כל כך חשוב לכל הצפון שאנחנו כל כך אוהבים לדון ולבכות על המצב שלה, שזה יכול לעשות מהפיכה אדירה

יעקב אשר:  אבל כדי לעשות את זה, לדעתי, אתם צריכים לחשוב, עוד לפני שאתה מתחיל, לפני שהשכונות יתחיל להתאכלס, מרכזי התעסוקה, לנסות למשוך לשם

יעקב אשר:  אני אומר לך בתור אחד שהיה ראש עיר בגוש דן שהתחרה עם רמת גן, עם פתח תקווה עם תל אביב עם קריית עתידים, עם מתחם הבורסה והכל, ורציתי שהביביסי שלי יהיה, אז הייתי פשוט צריך לגרום לאנשים לרצות לבוא לשם

יעקב אשר:       אז אני אומר אם הממשלה תדע לתת, לא יודע באיזושהי צורה, קרקע בחינם לחמישה מפעלי הייטק גדולים או הייטק או דברים אחרים שמושכים אחריהם עוד, אתה נותן פוש לכזה מקום ואחר כך השוק עושה את שלו, אתה לא צריך לעשות כלום

יעקב אשר:  זה צריך להיות בתוך תוכנית העבודה, ואז יהפוך את זה באמת למשהו שקודם כל הרשויות המקומיות ילכו עם זה ויעודדו את זה, ואולי צריך לעשות שם חלוקת הכנסות בין הרשויות וזה יכול להרים את כל המקום? אני רואה בדבר הזה באמת הזדמנות, זה סור מרע ועשה סופר טוב ,לא טוב, סופר טוב

יעקב אשר:  אז תרשום לך את הרעיון הזה ואני לא אשלח חשבונית

שמעון דניאל: יהיה זמן להתייחס או שאפשר להתייחס עכשיו לסעיף?     

יעקב אשר: לסעיף הזה אתה רוצה להתייחס? בקצרה, אבל נורא בכללי אני מבקש

יעקב אשר:  אני ב-16:00 חייב לסיים לצערי, בגלל המליאה

שמעון דניאל: אני אעשה את זה קצר מאוד

שמעון דניאל:  שמעון דניאל מהנדס העיר של קריית אתא

שמעון דניאל:  חבר הכנסת הרצנו אמר בתחילת הדברים שלו שזיהום הורג

שמעון דניאל:  אני רוצה להוסיף שגם עוני הורג

שמעון דניאל:  אנשים עניים לא יכולים לרכוש שירותי בריאות, ולמה אני אומר את זה? משום שהתוכנית הזאת, אין פה אחד סביב השולחן הזה כולל אותי שלא רואה בהזדמנות להוציא את המפעלים המזהמים, ואני משתמש במילה עדינה, כהזדמנות, זה דבר שאנחנו מייחלים לו שנים

שמעון דניאל:       אבל, כפי שאמרת אדוני יושב הראש, לא מתקנים עוולה בעוולה אחרת

שמעון דניאל:  תמ"א 75 אם היא תאושר במתכונתה הנוכחית הופכת את קריית אתא לעיר ענייה

שמעון דניאל:  ואני חושב שאף אחד לא יחלוק עליי, גם ב- long term בתצורה הנוכחית, בלי לתת פתרונות אחרים, קריית אתא תרד לרמה סוציואקונומית 2 ועוד למטה מזה

שמעון דניאל:  רק כדי להבין, אני לא ארחיב על זה, אבל ככה בקצה היריעה, תמ"א 75 מוסיפה מרבית יחידות הדיור בתמ"א נכנסות לקריית אתא, הבסיס הכלכלי שקיים היום - - -     

יעקב אשר: אני הבנתי מה שאתה אומר

יעקב אשר:  במילה אחת, אני בא מאותו מקום הרי, אתה בא ואומר תקשיב, את הדיור ישימו אצלנו העסקים במקום אחר

שמעון דניאל: לא לא שמים את הדיור אצלנו, ושמים אותו על שטחי תעסוקה קיימים מאושרים

שמעון דניאל:  זאת אומרת אם צריך - - -     

רפי אלמליח: תעשיית הזיקוק יושבת אצלם

שמעון דניאל: לא רק תעשיית הזיקוק, גם שטחי תעסוקה - - -     

יעקב אשר: אנחנו נרחיב על זה, לא עכשיו

יעקב אשר:  אני אגיד את זה בפעם ה-100

יעקב אשר:  אבל אמרתי אם שמת לב, תוך כדי הרעיון שלי שאמרתי לו והחזון והכל, הסתכלתי על רפי, זה לא רפי אבל בסוף זו הממשלה, שזה לא יכול להיות שחלק עתיר הארנונה ישב ברשות החזקה והחלקים לא, זה צריך להיות משותף של כולם בצורה נכונה יותר ממה שהיום יש לכם

שמעון דניאל: אבל אני חייב לבטא את החרדה שלנו כרגע אנחנו מתקדמים בצעדי ענק, שזה משאת נפשנו של כולנו, ודיבר גם פרופסור שמחון על גאנט

שמעון דניאל:  אם תמ"א 75 שבעיניים שלי הייתה צריכה לתת מענה לסוגיה הכלכלית בצורה מתכללת לא תיתן, אני מבקש שבאותו גאנט לפעילות מקדימה לאישור תמ"א 75 יהיה מתן מענה גם ל-long term וגם למחר בבוקר, כי אחרת אנחנו בקטסטרופה, וזו לא הכוונה של החלטת הממשלה, החלטת הממשלה דיברה בריש גלי על שיפור איכות החיים של הציבור

יעקב אשר: תודה רבה, אנחנו נגיע לזה באיזשהו שלב כנראה, לא עכשיו

יעקב אשר:  בבקשה, הערות כלליות ממש

יעקב אשר:  שם ותפקיד

מראם נור: אני מראם נור, ממונת רשויות מקומיות ממחוז חיפה, משרד הפנים

מראם נור:  אני רק מוסיפה ש-130,000 יחידות דיור זה העיר חיפה ונשר ביחד, ולפי העבודה המחוזית שעשינו, כדי לשמור את המצב הקיים ולשמור את השירות המוניציפלי שהיום התושבים מקבלים, צריך לפחות 7 מיליון מ"ר לשטחי תעסוקה, שזה חוצה את הרף של המיליארד

מראם נור:  תוסיף על זה שמדובר בששה תחומי שיפוט וחמש ועדות תכנון, שזה מוסיף עוד מורכבות על ההתאמה של כל האירוע

מראם נור:       בשם הממונה על המחוז שהיום אני מייצגת את עמדתו, אני מתכבדת להזמין אתכם, יושב ראש הועד והוועדה לכל חברי הוועדה לסיור בשטח לראות את האתגרים והעוצמות של האירוע

מראם נור:  נתחיל בחריש שנקרא את הבניה של 10,000 יחידות דיור בחמש שנים, מה האתגרים ומה העוצמות שם ומשך נמשיך לתצפית ומשם נלמד את האתגרים והעוצמות של האירוע ואיך נתמודד עם התהליך עצמו ואולי למצוא פתרונות אפשריים לתת מענה לרשויות

יעקב אשר: אוקיי, בסדר גמור

יעקב אשר:  כן, תמשיך בבקשה

יעקב אשר:  הערה

נאהדה מנסור: שמי נאהדה מנסור ואני יושבת ראש הנהלת נחל קישון

יעקב אשר: אני לא רוצה להיכנס לנושא הזה יותר, אלא אם כן את רוצה לומר איזה - - -     

נאהדה מנסור: אני רק רציתי להתכנס לאבני הדרך ולגאנט וממש לגופו של עניין, שרשות נחל קישון רוצה, ואנחנו מבקשים, לפי החלטת הממשלה 1231 ו-959 שאנחנו נהיה בתוך האירוע הזה

נאהדה מנסור:  אנחנו מוכנים, יש לנו את כל הכלים, מאורגנים גם כן להקים את הפארק המטרופוליני, ואנחנו גם הכנו את התוכנית, יש לנו את האומדנים, ורצינו רק להתכנס לאבני הדרך, להיות שם

נאהדה מנסור:  אנחנו יודעים לעשות את זה, עשינו את הפארקים, פיתחנו כמה פארקים

שרון ניר: אדוני אנחנו גם מזמינים את הועדה לרשות נחל הקישון לשיט

יעקב אשר: בואו נמשיך, אני רוצה להקיף היום את הכל

יעקב אשר:  תאמינו לי שמה שנאמר פה אנחנו נזכור את זה ונתגלגל הלאה

יעקב אשר:  בבקשה יובל

יובל נאמן: סוף החלטת הממשלה ציינו את זה, יש ועדת היגוי, יש מנהלת שהוקמה, שאני עומד בראשה

יובל נאמן:  ועדת היגוי מתכנסת כל רבעון על חסמים, על איפה הדברים תקועים

יובל נאמן:  ציר הזמן הכללי מה שתיארתי קודם סתם בשביל לסבר את האוזן

יובל נאמן:      השקף הבא והאחרון אנחנו לקחנו את 30 הסעיפים האלה, ויושבים פה נציגים של כל משרדי הממשלה וגופים שאחראים על היישום של זה, הלכנו ופירקנו כל סעיף וסעיף כזה לחבילות עבודה עד החבילות הכי קטנות מה מותנה במה איפה ניתקע, מה צריך תקציב, מה צריך שינוי של החלטת ממשלה, חוק או כל דבר אחר

יובל נאמן:  ואנחנו בשלבי גיבוש משמעותיים של תוכנית עבודה עם מאות רבות של סעיפים רבים שלכל דבר התייחסו חברי הכנסת

יובל נאמן:       הגאנט הזה ממה הוא נגזר? מתוכנית עבודה אופרטיבית שכולם פה ביחד גיבשו, אני מקווה שבקרוב נוכל לאשר אותה, ונפרסם אותה והכל, ואז יהיו המון תשובות לשאלות של איך כל דבר מתקדם, ואז יהיה לכם כוועדה הרבה יותר קל, אני חושב, להגיד מה עם הדבר הזה אמרתם שזה יקרה עד תאריך כך וכך? יאללה אתם יושבים פה

יעקב אשר: מתי הצפי?     

יובל נאמן: אנחנו בשלבים מאוד מתקדמים של זה

יובל נאמן:  מה שלא רואים פה זה כל מיני שלבים שעברנו בדרך

יעקב אשר: תחילת המושב הבא פלוס מינוס?     

יובל נאמן: אני מקווה מאוד

רפי אלמליח: יובל, יש גאנט שבזמנו הכנו אותו, אני חושב שזה רק לדייק אותו

רפי אלמליח:  יש את הגאנט שהכינו ברמ"י לכל התהליכים, לא רק של התכנון גם של כלל התהליכים

רפי אלמליח:  הדברים הללו כבר מצויים רק צריך לדייק אותם

יובל נאמן: חידדנו את זה כבר

יעקב אשר: ממש קומפילציה שלהם

רפי אלמליח: לא תהיה בעיה להציג את זה לדעתי, בישיבה הקרובה

יעקב אשר: זה חשוב, כי מפה בעצם ייגזר המעקב שלנו בעניין הזה

יובל נאמן: זהו, זו הסקירה, מקווה שלא התשנו

יעקב אשר: עכשיו

יעקב אשר:  בואו נעשה את זה זריז נתחיל מצד ימין, בבקשה

יעקב אשר:  אני לא זוכר כרגע מי ביקש רשות דיבור אז מי שרוצה פשוט שיצביע

אורנה ברביבאי: אני נרשמתי, השם שלי אורנה בר לב

יעקב אשר: אני זוכר את הדברים שלך עוד מהישיבה

אורנה ברביבאי: מהדיון הראשון, אני שלחתי חומרים בנושא הזה

יעקב אשר: שם ותפקיד?     

אורנה ברביבאי: השם שלי זה אורנה בר לב, אני אני עובדת עם מגמה ירוקה, עם אזרחים למען סביבה וכו'

אורנה ברביבאי:  מה שקורה זה שהנושא הזה לעשות את הדברים במקביל וכך הלאה, יש לי קצת בעיה עם הנושא הזה, שזה יהיה חד משמעי וברור שאת התזכיר הסביבתי צריך לעשות בצורה מאוד יסודית והעניין הוא שבכלל לא מפעילים

אורנה ברביבאי:  יש פה את חוק חומרים מסוכנים שזה דורש לבדוק הרבה מאוד חומרים שדרך אגב בדו"ח מחקר מידע של הכנסת נמצאו בפליטות מבז"ן בחריגות נוראיות כמו ששלחתי לך חומרים ונתתי פה לכולם, על הנושא של חריגות הדיוקסינים, יש שם חריגות מהתקן של כמעט 3000% חומר שיותר רעיל מציאניד

אורנה ברביבאי:       אז מה שקורה, צריך לבדוק בכל המדיומים, לעשות ניהול סיכונים כן שצריך, את כל החומרים המסוכנים של חוק חומרים

אורנה ברביבאי:  ולהפעיל את התקנות, לא רק שיהיה נייר שנכנס למגירה, אלא להפעיל את זה

אורנה ברביבאי:  וגם קודם כל חייבים, מה שעוד ב-2009 משרד הבריאות רצה לעשות, למפות את התקנות, במקרה הזה הם דיברו על דיוקסינים אבל זה נכון לגבי כל החומרים

אורנה ברביבאי:  בחוק חומרים מסוכנים למפות את הזיהום גם במזון וגם בסביבה, כי החומרים האלה הרעילו את שרשרת המזון, והם נמצאים בסביבה, וגם למדנו בדיון האחרון שהם נמצאים גם בנוזלי גוף אז מצבנו נהדר

אורנה ברביבאי:       מה שקורה, צריך למפות את הזיהום בכל המדיומים ואז כשרוצים גם לממש את התוכנית הזאת, צריך כמובן כמו שאמרו, לטהר את הקרקעות

אורנה ברביבאי:  ואז צריך להשתמש במרקר של חוק חומרים מסוכנים לבדוק, אוקיי האם הצלחנו לטהר את הקרקע או לא הצלחנו לטהר את הקרקע? ולא במקביל, זה כן חייב להיות בטור, זאת אומרת לראות שנניח מטהרים את הקרקעות, שהצלחנו להוריד את זה לתקן המתאים? כי אחרת פשוט אסור לבנות על המקום הזה גרגיר, אסור לבנות שם כלום

אורנה ברביבאי:  אז אולי צריכים להרחיב את הפער, צריכים להרחיב את הנושא של טיהור הקרקע, ואולי צריך לפתח את הגליל, פשוט לשנות את התוכנית המפורטת, לא יזיק

אורנה ברביבאי:  יש רשת רקפות, יש דברים, פשוט ללכת הצידה

יעקב אשר: יכול להיות, ויכול להיות שלא

יעקב אשר:  תודה רבה

יעקב אשר:  ד"ר ליהי ברמן מנכ"לית איגוד ערים

ליהי שחר ברמן: שלום, הפעם חסכתי את המצגת, ואני לא רוצה להתעסק במה שאנחנו ממשיכים לבדוק היום, אני רק אגיד במשפט אחד שרק בחודש שעבר מהפעם האחרונה שנפגשנו היו 60 חריגות והפרות שאנחנו זיהינו

ליהי שחר ברמן:  בזה סיימתי את זה

ליהי שחר ברמן:       נושא שאני רוצה להתייחס אליו זה נושא התעסוקה ושמעון העלה כאן נקודה שהיא מאוד מאוד חשובה וקריטית לקידום התוכנית

ליהי שחר ברמן:  אפשר לראות כבר היום במסמכי התוכנית אגב, ש-9 מיליון מ"ר מיועדים לתעסוקה

ליהי שחר ברמן:  ואני חושבת שזה חייב להתקדם צעד צעד לצד הרשויות המקומיות ושהשלטון המקומי יהיה מעורב באמת בכל פרק ופרק גם בתוכניות המפורטות בנושא הזה

ליהי שחר ברמן:      נקודה שאני רוצה להדגיש כאן, שבזמן שאנחנו מדברים על תוכנית לסגירת בז"ן לבז"ן יש תוכניות אחרות, אתמול השתתפתי בכנס של התאחדות התעשיינים במכון הנפט, שם מדברים על אגדה שנקראת מימן לתחבורה, והטענה שלהם היא, שהם התשובה למעבר לאנרגיות נקיות, מימן לתחבורה

ליהי שחר ברמן:  נכון שהמדע מדבר על זה שמתישהו יהיה מימן בתחבורה, אבל אתם יודעים כמה משאיות נוסעות על מימן בישראל? שלוש

ליהי שחר ברמן:  את שלושתן קנתה בז"ן

ליהי שחר ברמן:  אז צריך להיזהר מכל מיני אמירות שנזרקות לאוויר ואני באמת פונה פה גם לפקידי הממשלה, גם לנבחרי הציבור, השמועות האלה שבז"ן הם העתיד למעבר לאנרגיות נקיות זה משהו שצריך לבדוק אותו מהיסוד ולשרש אותו

יעקב אשר: כבדהו וחשדהו

ליהי שחר ברמן: הדבר האחרון שאני רוצה להגיד שאני אשמח אם הוועדה תבקש לדיון הבא, שנראה מפה שבודקת את אזורי הביקוש לאנרגיה מול המקומות שבהם אנחנו מתכננים את היערכות משק האנרגיה

ליהי שחר ברמן:  כי במפה הזאת אנחנו נראה, שלמרות שיישאר מאות טונות של חומרים מסוכנים במפרץ חיפה, אנחנו מקטינים את הכמויות בערך פי שלוש, ואנחנו בשום פנים ואופן לא מעבירים את הבעיה מאזור אחד לאזור אחר לתושבים שגרים במקום אחר, ברגע שנראה את זה במפה מול העיניים, אנחנו נראה שלמרות שחיפה ממשיכה לשאת בנטל, יורדות משמעותית כמויות החומרים המסוכנים

ליהי שחר ברמן:      לסיום, אני אגיד שרפי ויובל מובילים את התוכנית המאוד מאוד חשובה הזו כבר הרבה מאוד שנים

ליהי שחר ברמן:  ב-2018 הצוות של מקנזי נתן את הדו"ח שאומר שאפשר לסגור ובדיוק איך לסגור, על הדו"ח הזה דיבר פרופסור שמחון בתחילת דבריו

ליהי שחר ברמן:  מ-2018 עברו חמש שנים

ליהי שחר ברמן:  אני חושבת שהממשלה הזו יכולה כבר להראות תוצאות בשטח, וזה על ידי סגירת חלקית של חוות עשן שהיא 100 מטרים מבתי ספר, 100 מטר

ליהי שחר ברמן:  שחווה של מכלי נפט שיותר ממחצית מהמכלים שם בכלל לא פעילים

ליהי שחר ברמן:  את זה אפשר מחר בבוקר להתחיל ולפרק ולנקות את הקרקע, וכבר הציבור יראה שהצעדים קורים      

יעקב אשר: אנחנו נעשה ישיבות לפי תחומים, כשנשב על תזקיקים אז אני צריך את זמנו היקר של רפי, וכשנעשה את זה אני אבקש פירוט מלא בדברים הללו

ליהי שחר ברמן: אני מסכימה לחלוטין שצריך לעגן את זה בהחלטת ממשלה, יש לה את הכוח, יש לה לוחות זמנים ויש לה תקציבים, ואני מברכת על הסכם הדרך

יעקב אשר: תודה רבה

יעקב אשר:  נלך לפי הסדר, שם ותפקיד

תומר גרטל: אני תומר, אני רכז קשרי ממשל בארגון מגמה ירוקה

תומר גרטל:  אני רוצה להודות לך על הדיון החשוב הזה וגם על הדיון מהפעם שעברה

תומר גרטל:  מה שאני רוצה להתייחס אליו באופן יחסית מפתיע, דובר עליו יחסית בזמן נורא קצר, זה העניין של צמצום השימוש בגפ"ם ובכללי בתזקיקים, זה סעיף 25

תומר גרטל:       אם אני אפנה אתכם לסעיף 25 בהחלטת ממשלה, אז בעצם כתוב שיש צוות ברשות מנכ"ל משרד האנרגיה שבתוך 180 ימים יגיש המלצות איך לצמצם את השימוש בגפ"ם

תומר גרטל:  מאז לא עברו 180 ימים, עברו 373 ימים ועדיין אין איזושהי תוכנית, ואני אגיד יותר מזה, זה לא משהו שהוא חדש, והוא גם לא חדש לממשלה, דובר כבר במסמך של ועדת המנכ"לים, לדעתי זה יצא ב-2019 גם התועלת, המעבר לכלים חשמליים למשל, מדברים על המטבח

תומר גרטל:  חסכון מצרפי של עד 765 מיליון שקלים עד 2040, חסכון של 550 בשנה למשק בית, והתוכנית הזו לצמצום השימוש בגפ"ם היא בעצם הדבר המתבקש ביותר, כי כמו שאמרו, יהיה החסם המרכזי

תומר גרטל:       עכשיו, לא ניתן לבוא ולתכנן את המכליות האלה מבלי שאתה יודע מה הצפי לצמצום, הרי מדובר פה על שטחים בהיקפים מטורפים, ואם למשל אנחנו יודעים, ניתן דוגמה מה שעושים בארצות הברית, לא צריך לחכות כבר לדו"ח, נגיד שאנחנו אומרים שאנחנו רוצים עכשיו להעביר את גז הבישול לחשמלי, זה מקודם בארצות הברית יש גם מחקרים שמראים שיש לזה תועלת רפואית וכמובן סביבתית, זה כבר הדבר שצריך לעשות אותו בחקיקה ולא צריך לקדם לה תוכנית

תומר גרטל:  לפי זה אנחנו יודעים כמה מנצלים היום כמה ינצלו בעתיד, להוריד ולתכנן בהתאם, ואני כן אשמח להתייחסות של משרד האנרגיה בעניין הזה, כי זה באמת, לא אגיד פדיחה אבל זה בזיון

תומר גרטל:       והדבר השני שאני רוצה להגיד, שאני אשמח אם יתקיים דיון ספציפית על נושא התזקיקים והגפ"ם כי פה מדובר ספציפית על הגפ"ם ולא רק על התזקיקים

יובל נאמן: רק במילה, יש צוות שפועל זה נכון שהוא התעכב יותר זמן ממה שהיה צריך , אני מעריך שבתוך שלושה חודשים הוא יפרסם את המלצותיו

יעקב אשר: תודה

יעקב אשר:  מי עוד? בבקשה גברתי

דורית דן: דורית דן, עיריית קריית ביאליק, מנהלת איכות הסביבה

דורית דן:  אני הייתי שמחה שתהיה התייחסות

דורית דן:  אדוני מבקש סבלנות לעת חירום, ואנחנו ממש בעת חירום תרתי משמע, גם מבחינת מלחמה גם מבחינת רעידות אדמה

דורית דן:  בתוך הגאנט הזה, בין המציאות לבין החזון זה ארוך

יעקב אשר: יש חיים באמצע את אומרת?     

דורית דן: ש הרבה חיים באמצע, ומה אורך הסבלנות מול תרחישים כאלה של או רעידת אדמה או מלחמה שתהיה התייחסות בגאנט לנקודות האלה, ויש כמעט מיליון תושבים במטרופולין, איך אנחנו אמורים להתמודד עם הסבלנות?     

יעקב אשר: אני רוצה לומר כבר, הדיון הראשון שיהיה, זאת אומרת דיון מספר שתיים יהיה בדיוק בעניין הפינוי של בז"ן, כל נושא התזקיקים ולאן זה הולך

יעקב אשר:  זה הולך להיות הדיון הראשון

יעקב אשר:  יהיו אחר כך דיונים גם להערה של עיריית קריית אתא לגבי הנושא האורבני והתכנוני, והתכנוני-כלכלי שהוא החלק הכי חשוב בעניין הזה

יעקב אשר:  ובאמת הדבר הראשון יהיה העניין הזה

יעקב אשר:  עכשיו, ברור דבר אחד, אנחנו מבחינתו רוצים, אני אגיד את זה גם בסיכום אולי אני לא אחזור על זה פעמיים, לראות שהתהליך הזה יהיה כמה שיותר מהר של הפינוי

יעקב אשר:  זה התשובה גם לרעידות אדמה ולדברים הללו

יעקב אשר:  אם את חושבת שיש פתרון פלא לשנה הקרובה, אין

דורית דן: לא, ממש לא, אבל אני הייתי מצפה שמתכננים וכל מי שעוסק בראש הפירמידה של הדבר, בין המציאות לבין החזון, את האמצע הזה, לתת התייחסות רצינית

יעקב אשר: על האמצע הזה אנחנו הולכים לשבת

יוראי להב-הרצנו: אגב לגבי מה שהגברת אמרה, לגבי היערכות וסבלנות, ה-9 מיליון מקומות תעסוקה שהם בעיקר בהייטק ובגרין-טק, מבוססים על תכנון של לפני ההפיכה המשטרית, לא בטוח שאחרי ההפיכה המשטרית

יעקב אשר: אני מבקש ממך לצאת אבל אני לא מוציא אותך, כי אני לא מוציא, ולעבור לחדר השני להגיד את זה

יעקב אשר:  עזוב, תן לנו לעבוד עניינית

יעקב אשר:  הפיכה משטרית הפיכה הכל בסדר

יעקב אשר:  עוד לא התהפך לי שום דבר עדיין, והיה דיון מצוין בצל ההפיכה המשטרית

יוראי להב-הרצנו: התאפקתי כל כך הרבה עד כה

יעקב אשר: כן בבקשה

יעקב אשר:  אחרונה חביבה אני חושב

דורית זיס: דורית זיס מנהלת מחוז חיפה הגנת הסביבה

דורית זיס:  אני רק רוצה להתייחס לכמה נקודות בקצרה כי הראייה היא כללית

דורית זיס:  אחד, להרגיע את דורית, לכל מפעל - - -     

יעקב אשר: לגבי ההפרות?     

דורית זיס: רגע לפני ההפרות

יעקב אשר: אוקיי, למרות שזה לא הדיון אבל אני כן רוצה

דורית זיס: לגבי רעידת אדמה, כל אחד מהמפעלים הגיש תוכנית למיגון, למניעה, להתנהלות ברעידת אדמה, לאמצעים של מיגון לחומרים מסוכנים, והמפעלים עומדים בתוכנית שלהם

יעקב אשר: את השתתפת גם בדיון שהיה לנו פה לגבי רעידות אדמה?     

דורית זיס: כן ,הסגנית שלי

יעקב אשר: אוקיי

דורית זיס: אני רוצה לחזק גם את הבקשה שהייתה לקבע תאריך ולסיים את המשא ומתן מול המפעלים

דורית זיס:  אני אסביר גם למה ואתן דוגמה

דורית זיס:  חוסר הוודאות הזה מקשה עלינו בקיבוע התנאים מול המפעלים

דורית זיס:  אנחנו אמנם מקבעים את התנאים אבל המפעלים כל הזמן חוזרים לזה, אנחנו פה זמניים אתם דורשים דברים השקעות, והדוגמה הכי פולטת זה שנעשה סקר קרקע, ונמצאו במפעלי בז"ן נקודות של ריכוזים גבוהים שעלולים לסכם את העובדים

דורית זיס:  מן הסתם דרשנו במיידית לתת תוכנית ולטפל במוקדים האלה באופן מידי

דורית זיס:  התגובה היא, אנחנו לא נעשה את זה כי אנחנו בכל מקרה מפנים

דורית זיס:  אנחנו כמובן לא מקבלים את הטענה, קיבלנו את זה בתנאים ואם צריך, תהיה אכיפה על הדבר הזה

דורית זיס:  אבל כל עוד אין תאריך ואין משהו וודאי אנחנו ניתקל בדברים האלה כל הזמן

דורית זיס:      לעניין האכיפה, רק היו בבוקר רק יצאה התראה לבתי זיקוק ולגדיף על זה שהם לא קיימו תקנות, יש להם פגמים בצנרת שהם לא תיקנו

דורית זיס:  גם הנושא של ההפרות של הארובות, ההפרות שיש בניטור הרציף

דורית זיס:  אנחנו מטפלים וגם הדבר הזה יגיע לאכיפה

דורית זיס:  אנחנו כל הזמן בפיקוח מאוד חזק על הנושא הזה אבל יעזור מאוד שיהיה - - -     

יעקב אשר: אנחנו הבנו, אבל מבחינתנו, אני חושב, שהמשרד חייב להיות

יעקב אשר:  הדיבור הזה שאוטוטו בכל מקרה זה הולך זה לא אומר כלום

יעקב אשר:  הדבקות בעניין צריך להיות ערך

יוראי להב-הרצנו: בהמשך למה שיושב הראש אמר, יגיע לאכיפה לא מרתיעה, בעיקר שלא אותם

יעקב אשר: הם עושים כרגע אכיפה יותר טובה מפעם

יעקב אשר:  היינו כבר בדיון הזה

דורית זיס: משפט אחרון ברשותך, אני חושבת שכולנו יכולים לעשות מאמץ למצוא בתוך התוכנית חלקים במפעלים שכבר אפשר לפנות, מכלים שלא פועלים שכבר אפשר לפנות, ולהתחיל

יעקב אשר: תאמיני לי אתם תיקחו לנו את כל הפרומו לכל השאלות שאנחנו מתכננים הלאה

יעקב אשר:  אוקיי אני אסכם

אורנה ברביבאי: כנראה שהתביעה הייצוגית של ה-6 מיליארד שקלים שהיא בשלב ההוכחות היא תוציא את הבז"ן ממפרץ חיפה

יעקב אשר: קודם כל כמו שאמרנו, תודה ליובל, תודה לפרופסור שמחון, לרפי, על ההשתתפות שלכם מנכ"ל מנהל התכנון על ההשתתפות בישיבה, על ההצגה של הדברים הללו

יעקב אשר:  מפה והלאה נרד למעקב על הדברים שאנחנו ככנסת יכולים לעשות ונעשה את זה

יעקב אשר:       הנקודות שמבחינתנו הוועדה רוצה לוודא שלוועדת ההיגוי ולמנהלת יש מספיק שיניים מול משרדי הממשלה

יעקב אשר:  עכשיו זה לא מול, אני מבין שמשרדי הממשלה רתומים ביחד, אבל בסוף, אתם יודעים זה מתנהל באיים כאלה ולכן צריך כן למצוא איזשהו מנגנון

יעקב אשר:  לא ביקשתי תשובה היום איך, אבל איזשהו מנגנון כזה שנותן יותר שיניים, ואני אומר לכם את זה מניסיון בנושא של ההובלה של העניין

יעקב אשר:  וגם, כשיש מוביל הוא גם אחראי, ואדם שהוא אחראי הוא צריך לתת את התשובות והוא דואג שהתשובות יהיו טובות ונכונות

יעקב אשר:       אחד הכלים שדיברנו עליהם זה הגאנט

יעקב אשר:  גאנט לוועדה, משהו שאנחנו נוכל באמת לראות ולזהות את התהליכים לראות שזה מתקדם עם תוכנית עבודה ואבני דרך, אבני דרך הם חשובים כי אם אתה רואה שלא עברו שניים-שלושה אבני דרך אז התאריך של עוד חמש שנים הוא לא רלוונטי בכלל כי רק אבן הדרך הראשונה היא שלוש שנים

יעקב אשר:      אני ממליץ גם לנסות ולהתכנס ולקבע תאריך לפינוי, מוקדם ככל האפשר כדי שזה יאתגר, אתם צריכים לעשות את השיקולים שלכם אם זה טוב למשא ומתן או שזה רע למשא ומתן, אני חושב שזה יכול רק להיטיב, אלו הדברים שהדגשנו

יעקב אשר:      הוועדה רוצה לוודא שהמהלך לפינוי בז"ן והיערכות משק האנרגיה זה תהליך מתוכנן ושיש עליו סוג של מעקב, שלא נהיה במקום שבו אי יישום שלו מפיל את כל התוכנית כמו שדיברנו מקודם, שלא יהיה דבר אחד שיפיל את הכל

יעקב אשר:       הישיבה הבאה, כמו שאמרנו, תהיה בהקשר הזה של בז"ן וכל הדברים מסביב

יעקב אשר:  ולא רק בז"ן צריך להגיד רק בז"ן, ונרצה להבין באמת מהם אבני הדרך ומהם החסמים

יעקב אשר:       יהיה חשוב את עקרונות ההתנהלות כמו שדיברנו עכשיו בסוף לתקופת הביניים הזאת, שהיא לא תהפוך לחגיגת סיום ובינתיים דברים קורים בשטח, ודברים לא פשוטים

יעקב אשר:      אחת הנקודות שאמרתי אותן בהתחלה גם כן, אנחנו רוצים שהפתרון הזה לא פותח לנו בעיות בנקודות אחרות

יעקב אשר:  אנחנו נצטרך לראות את הפריסה של הדברים האלה

יעקב אשר:  שהתוכנית הזו לא תגרום למצב שבעוד כמה שנים הדבר הפופולרי לדון בו בוועדת הפנים יהיה לא מפרץ חיפה אלא מפרץ של אזור אחר בארץ, ולכן חשובה לנו מאוד הנקודה הזאת

יעקב אשר:      שוב, אני מודה לכם, אני מעריך שהישיבה הראשונה תהיה כמה ימים או תקופה בתחילת המושב הבא, כי אנחנו את הפגרה של המושב הזה כמה שיש פגרה, כמה שהשאירו לנו, לא נתנו לי זמן אפילו לעזור לאשתי בבית לנקות לפסח, אבל זה על חוק ההסדרים שבו יש גם כמה דברים חשובים שאנחנו צריכים להעביר

יעקב אשר:  תודה רבה לכולם, תורה רבה לצוות המשפטי, למנהלת הוועדה

יעקב אשר:  תודה